title: Pasilan kivilinna

text: Pasilan kivilinna on Kati Sinenmaan käsin rakentama linnamainen rakennelma Helsingin Pohjois-Pasilan alueella. Kivirakennelmaa ympäröi noin 200 metriä pitkä risuista, hiekasta ja mullasta tehty puolesta metristä kahteen metriin korkea aitaus, jonka sisäpuolella kivilinna sijaitsee. Alueella on jopa usean tonnin painoisia kiviä aseteltuina rakenteisiin. Silmämääräisesti arvioituna kiviä on rakenteissa jopa satoja tonneja.


title: Pasilan kivilinna

text: Sinenmaa alkoi rakentaa kivilinnaa vuonna 1995. Vuosina 1995–2008 hän myös asui linnaan rakentamassaan mökissä ympäri vuoden. Vuonna 2008 mökki paloi ja Sinenmaa joutui muuttamaan muualle. Liikennevirasto esti pääsyn linnaan vuonna 2016, jonka jälkeen linnaa on ympäröinyt teräsverkkoaita.


title: Pasilan kivilinna

text: Jäätyään Helsingin yliopistosta 1995 pois Kati Sinenmaa päätyi omien sanojensa mukaan sattumalta Pasilan metsikköön, minne hän ryhtyi yksikseen rakentamaan kivilinnaansa. Hänellä ei ollut apunaan muita työkaluja kuin lapio, kanki, sorkkarauta ja lankkuja ja putken pätkiä, joiden avulla hän pystyi kaivamaan esille ja siirtelemään tonnienkin painoisia kiviä.


title: Pasilan kivilinna

text: Sinenmaasta ja hänen linnastaan on tehty vuonna 2005 dokumenttielokuva "Kosminen näytelmä".


title: Antti Vainikka

text: Antti Vainikka (s. 6. tammikuuta 1974) on suomalainen kestävyysjuoksija, joka on edustanut vuodesta 2009 lähtien Kouvolan Urheilijoita. Hänen valmentajinaan toimivat Hannu Seppälä ja Jukka Toivola. Kalevan kisoissa Vainikka on saavuttanut 3 000 metrin estejuoksussa kaksi pronssia vuosina 1995 ja 1996.


title: Pasi Mallat

text: Pasi Mallat (s. 11. syyskuuta 1972 Kouvola) on aktiiviuransa päättänyt suomalainen aitajuoksija. Koko uransa ajan hänen seuranaan oli Kouvolan Urheilijat ja hänen valmentajinaan toimivat Arto Toukonen sekä Reijo Kukkonen. Kalevan kisoista Mallat on saavuttanut pronssia 400 metrin aitajuoksussa vuonna 1996. VIrallisissa kilpailuissa hän ei ole esiintynyt vuoden 1998 jälkeen.


title: Jan Sandvik

text: Jan-Peter "Janne" Sandvik (s. 17. toukokuuta 1969 Vaasa) on aktiiviuransa päättänyt suomalainen yleisurheilija, jonka päälajeja olivat kuulantyöntö ja kiekonheitto. Hän edusti vuodesta 1995 lähtien Lapuan Virkiää ja hänen valmentajanaan toimi Jari Kuoppa. Kalevan kisoista Sandvik saavutti kuulantyönnössä hopeaa vuonna 1993 sekä kiekonheitossa hopeaa vuonna 1995. Virallisissa kilpailuissa hän ei ole esiintynyt vuoden 1997 jälkeen.


title: Sushil Koirala

text: Sushil Koirala (12. elokuuta 1939 Biratnagar – 9. helmikuuta 2016) oli nepalilainen poliitikko. Hänet valittiin maansa pääministeriksi 75-vuotiaana helmikuussa 2014. Hän oli Nepalin kongressipuolueen puheenjohtaja.


title: Sushil Koirala

text: Koiralan vaatimatonta elämäntapaa arvostettiin korruption vaivaamassa Nepalissa.


title: Sushil Koirala

text: Sushil Koirala oli sukunsa neljäs pääministeri. Kongressipuolueen edellinen johtaja, pääministeri Girija Prasad Koirala oli hänen serkkunsa. Sushil Koirala erosi virastaan 10. lokakuuta 2015 ja hänet korvasi Khadga Prasad Sharma Oli.


title: Luettelo kansanäänestyksistä Euroopan unionista

text: Tämä on luettelo kansanäänestyksistä Euroopan unionista sekä sen edeltäjä järjestöstä Euroopan yhteisöstä.


text: Luettelossa on kansanäänestykset niin jäsenyydestä kuin EU-sopimuksista kuten Maastrichtin sopimuksesta, Amsterdamin sopimuksesta. Lisäksi luettelossa on euroalueen jäsenyyden kansanäänestyksistä. Luettelossa on myös kansanäänestykset Euroopan talousalueen jäsenyydestä sekä Sveitsin ja Liechtensteinin kahdenkeskeisistä sopimus äänestyksistä EU:n kanssa. Jotkut Euroopan unionin valtiot eivät koskaan järjestäneet kansanäänestystä EU:n jäsenyydestä.


title: Nuija ja tosinuija kaks

text: Nuija ja tosinuija kaks () on vuonna 2014 ensi-iltansa saanut Peter Farrellyn ja Bobby Farrellyn ohjaama komediaelokuva, joka on jatko-osa vuoden 1994 elokuvalle "Nuija ja tosinuija". Jim Carrey ja Jeff Daniels palaavat vanhoihin roolehinsa ja elokuva sisältää monia viittauksia ensimmäiseen osaan.


title: Nuija ja tosinuija kaks

text: 20 vuotta edellisen seikkailun jälkeen, lämminsydämiset mutta edelleen yhtä hölmöt kaverukset Harry ja Lloyd lähtevät etsimään Harryn kauan kadoksissa ollutta tytärtä, jotta tämä voisi luovuttaa munuaisensa sairaalle isälleen.


title: Persona Q: Shadow of the Labyrinth

text: Persona Q: Shadow of the Labyrinth () on Atluksen kehittämä "Shin Megami Tensei: Persona" -roolipelisarjan spin-off -peli. Se sisältää hahmoja peleistä "" ja "" sekä pelaamistapaan elementtejä pelistä "Etrian Odyssey".


title: Persona Q: Shadow of the Labyrinth

text: Kahdesta edellisestä "Persona"-pelistä poiketen "Persona Q" keskittyy lähinnä luolastoihin ("Dungeons") ja taistelemiseen. Alussa pelaaja valitsee pelattavaksi joko "Persona 3:n" hahmojen vai "Persona 4:n" hahmojen näkökulman.


title: Persona Q: Shadow of the Labyrinth

text: Peli koostuu kahdesta pelattavasta alueesta: Yasogamin lukio sekä labyrintit. Yasogamin lukiossa hahmot voivat parantaa itsensä ja hankkia uusia aseita tai esineitä sekä Samettihuoneen ("Velvet Room") kautta saada käyttöön uusia Persoonia. Labyrinteissä pelaaja voi muodostaa viiden hahmon kokoisen ryhmän ("Party") ja tutkia paikkoja vihollisten kohtaamiseksi tai esineiden löytämiseksi. Kamppailuissa kukin hahmo tekee vuorotellen oman hyökkäyksensä tai siirtonsa. Viholliset jakaantuvat sekä Varjoihin että kentän vihollisiin ("Field On Enemy").


title: Persona Q: Shadow of the Labyrinth

text: Inaban maalaiskaupungissa Yasogamin lukiossa kiertää huhu "Yasogamin seitsemään kauhutarinaan" lukeutuvasta kellotornista. Jokainen sen äänen kuullut tulee kuolemaan. Ääni kuuluu vuonna 2009 SEESin jäsenten ollessa Tartaroksessa, mistä he päätyvät vuoteen 2011, jossa Yasogamin lukiossa juhlitaan kulttuurifestivaalia. Tutkintaryhmän ("Investigation Team") jäsenet ovat siellä kuulleet myös kellon äänen, joka tuli kouluun ilmestyneestä salaperäisestä kellotornista. Mutta Tutkintaryhmä tai SEESin jäsenet eivät kykene poistumaan koulusta, eikä kukaan muu opiskelija huomaa mitään erikoista. Samettihuoneen ("Velvet Room") olomuotokin muuttuu epätavalliseksi ja lukion alueelta löytyy sisäänkäynnit neljään labyrinttiin, jotka ovat täynnä Varjoja ja joissa kaksi henkilöä, Rei ja Zen, etsivät kadonneita muistojaan.


title: Persona Q: Shadow of the Labyrinth

text: Molemmat Persoonan-käyttäjien ryhmät tapaavat toisensa yhdessä neljästä labyrintistä ja kukistavat yhteisvoimin paikkaa vartioivan olennon. Olennon vartioimasta kirstusta löytyy myös pehmojänis, jossa lukee "Niko". Tutustuttuaan toisiinsa paremmin, Persoonan-käyttäjät suuntaavat juuri muihin labyrintteihin ja löytävät toisen ja kolmannen labyrinttien vartijoiden kirstuista lelusormuksen ja hiuksen. Zen muistaa sekä pehmojäniksen että sormuksen ja hiuksen kuuluvan Reille. Lisäksi vaikuttaa siltä, että Rein ajatukset olivat luoneet sekä labyrintit että sen version Yasogamin lukiosta, missä he nyt olivat.


title: Persona Q: Shadow of the Labyrinth

text: Neljännen labyrintin vartija paljastuu Rein omaksi Varjoksi, jonka kukistuttua hänen ja Zenin muistot palaavat. 12 vuotta sitten, ihmisten kollektiivisesta alitajunnasta syntynyt kuolemaa ja aikaa vartioiva olento Kronos ("Chronos") tuli noutamaan Niko-nimisen kuolleen tytön sielua. Mutta Niko ei halunnut hyväksyä lyhyeksi jäänyttä elämäänsä ja hänen kysymyksiinsä vastausta pohtiva Kronos jakautui kahtia. Puolikas, joka halusi unohtaa tehtävänsä, loi maailman, jossa Persoonan-käyttäjät nyt olivat. Hän menetti Nikon ohella muistonsa ja he ottivat uudet nimet: Zen ja Rei. Se puolikas Kronoksesta, joka halusi suorittaa tehtävänsä loppuun, oli kellotorniin lukittu sekä labyrinteissä olleiden Varjojen johtaja, Kellopelijumala ("Clockwork God"). Kellopelijumala kidnappaa Rein ja vie hänet kellotorniin mukanaan. SEES ja Tutkintaryhmä auttavat Zeniä pelastamaan Rein ja kukistamaan Kellopelijumalan. Vietettyään vielä vähän aikaa yhdessä, ulottuvuus romahtaa ja Zen vie Rein sielun rajan taakse. SEES ja Tutkintaryhmä lupaavat tavata jälleen joku päivä, vaikka heidän muistonsa tapahtuneesta katoavat.


title: Persona Q: Shadow of the Labyrinth

text: Persona 3:n" hahmot


title: Persona Q: Shadow of the Labyrinth

text: Persona 4:n" hahmot


title: Wiener Neustädter Stadion

text: Wiener Neustädter Stadion (myös Magna Arena) on Itävallassa Wiener Neustadtin kaupungissa sijaitseva jalkapallostadion. Vuosina 2008–2009 täysin remontoitu stadion on maan pääsarjassa pelaavan SC Wiener Neustadtin kotikenttä.


title: Patrik Kleemola

text: Patrik Kleemola (s. 13. maaliskuuta 1981 Valkeakoski) on suomalainen kitarataiteilija. Hän aloitti kitaransoiton opiskelun Valkeakosken Musiikkipistossa 12-vuotiaana. Voitettuaan Toru Takemitsulle omistetun kansainvälisen II Guitaristival -kitarakilpailun vuonna 2004 Turussa ja saavutettuaan palkintosijoja muun muassa Gargnanon kansainvälisessä kitarakilpailussa Italiassa hän on konsertoinut laajasti eri puolilla Eurooppaa ja Etelä-Amerikkaa.


title: Patrik Kleemola

text: Kleemola on tunnettu aktiivisesta ja kansainvälisestä säveltäjäyhteistyöstään. Hän on esittänyt Joaquin Rodrigon, Toru Takemitsun, Mauro Giulianin ja Francesco Maggion kitarakonserttoja Orquesta Sinfonica de la Juventud Venezuelana El Sisteman, San Remon sinfoniaorkesterin, Leccen sinfoniaorkesterin ja Turun filharmonisen orkesterin solistina. Kamarimusiikkia Kleemola on esittänyt yhteistyökumppaneinaan muun muassa Topi Lehtipuu, Se ensemble, Bobby Chen, Markku Lautjärvi ja Susanne Andersson.


title: Patrik Kleemola

text: Kleemolan ohjelmisto ulottuu 1500-luvun renessanssin musiikista Johann Sebastian Bachin teoksiin, Franz Schubertin "Die schöne Müllerin" -liedsarjan kitarasovituksesta Heitor Villa-Lobosin kitarateoksiin ja uusimpiin hänelle sävellettyihin teoksiin. Kleemolan yhteistyö kansainvälisten säveltäjien kanssa on tuottanut jo lähes 40 uutta teosta: kitarakonserttoja, sooloteoksia ja kamarimusiikkia. Säveltäjät kuten Sonia Bo, Daniele Bravi, Mario Cesa, Bruno Battisti D’Amario, Ada Gentile, Mikko Heiniö, Pertti Jalava, Markku Klami, Juha T. Koskinen, Francesco Maggio, Günay Mirzayeva, Kai Nieminen, Marcela Pavia, Mauro Porro, Biagio Putignano, Harri Suilamo, Andrea Talmelli ja Lorenzo Tomio ovat säveltäneet ja omistaneet teoksiaan Kleemolalle.


title: Patrik Kleemola

text: Kleemola aloitti kitaraopinnot Valkeakosken musiikkiopistossa Kimmo Roineen oppilaana. Ammattiopintoihin Kleemola opiskeli Turun musiikkiakatemiassa Timo Korhosen ja Ismo Eskelisen oppilaana sekä Accademia Musicale Chigianassa Sienassa Oscar Ghiglian kesäkursseilla, jossa hänelle myönnettiin kolmasti Diploma di Merito. Kitaransoiton diplomitutkinnon ja musiikin maisterin tutkinnon Kleemola suoritti erinomaisin arvosanoin Nino Rota -konservatoriossa Etelä-Italian Monopolissa opettajanaan Massimo Felici.


title: Patrik Kleemola

text: Kleemola on ollut kutsuttuna solistina useilla merkittävillä musiikkifestivaaleilla kuten Bergamo Festival Internazionale della Cultura (Bergamo), sooloresitaali Queen Elisabeth Hallin Purcell Roomissa, Turun musiikkijuhlat, Nuovi Spazi Musicali (Rooma), Festival 5 Giornate (Milano), Limina Festival (Buenos Aires), Tallinnan kansainvälinen kitarafestivaali, Maria Callas -konserttisarja (Ateena), Feria del Libro (San José, Uruguay), ja Lidköping Music Festival (Lidköping, Ruotsi).


title: Patrik Kleemola

text: Kleemolan debyyttilevy "Perchitarrasola" julkaistiin huhtikuussa 2012. Se sisältää hänelle sävellettyjä suomalaisia ja italialaisia kitarateoksia. Syksyllä 2013 julkaistiin Kleemolan levytys Francesco Maggion kitarakonsertosta "Eclipse". Centro Musica Contemporanean julkaisemalla levyllä orkesterina toimii milanolainen Orchestra I Pomeriggi Musicali kapellimestarinaan Alessandro Calcagnile. Kleemola on myös levyttänyt Neos-levymerkille Marcela Pavian musiikkia ja Kai Niemisen kitarasonaatin levytys julkaistaan pian Toccata Classics -levymerkillä. Marraskuussa 2015 julkaistiin toinen soololevy "Through Green Glass" , jossa on Kleemolalle sävellettyä uutta suomalaista kitaramusiikkia Mikko Heiniöltä, Pertti Jalavalta, Juha T. Koskiselta, Kai Niemiseltä ja Harri Suilamolta.


title: Patrik Kleemola

text: Konsertoinnin ohella Kleemola opettaa kitaransoittoa Turun seudun musiikkiopistossa. Mestarikursseja ja seminaareja Kleemola on pitänyt Suomen lisäksi Argentiinassa, Englannissa, Italiassa ja Virossa. Kleemola on toiminut myös Brinkhallin kesäkonserttien taiteellisena johtajana ja toimii tällä hetkellä Turku Guitar Festivalin taiteellisena johtajana sekä Turun kitaraseuran puheenjohtajana.


title: Erkki Salonen

text: Erkki Aarre Kalevi Salonen (16. huhtikuuta 1920 Helsinki – 15. marraskuuta 2001 Espoo) oli suomalainen professori ja monipuolinen kulttuurivaikuttaja 1900-luvun loppupuolella.


title: Erkki Salonen

text: Salonen väitteli Helsingin yliopistossa valtiotieteen tohtoriksi vuonna 1970 kulttuurisosiologian alalta ja toimi sittemmin 1970–1980-luvulla alan dosenttina Jyväskylän yliopistossa. Hän toimi "Ylioppilaslehden" päätoimittajana vuosina 1947–1949. Sen jälkeen hän oli perustamassa "Mitä missä milloin" -vuosikirjaa sen ensimmäisenä päätoimittajana 1949–1956 ja tämän jälkeen Suomen kulttuurirahaston yliasiamiehenä 1957–1980. Hän sai kunniaprofessorin arvon vuonna 1980.


title: Erkki Salonen

text: Päätoimiensa ohella Salonen oli mukana monissa kulttuurihankkeissa, esimerkiksi Suomalaisuuden liiton puheenjohtajana, teatteri- ja museojärjestöissä sekä nuorisoseuraliikkeessä. Hän pyrki Suomen kulttuurihallinnon tehostamiseen. Toinen suuri tavoite oli maakuntien kulttuurielämän voimistaminen ja sen Helsinki-keskeisyyden vähentäminen. Salonen oli taitava puhuja, puheenjohtaja ja erimielisyyksien sovittelija. Hänen elämänkäsitykseensä vaikutti suuresti rintamakokemus pohjoissavolaisen komppanian päällikkönä talvisodassa, jossa hän oppi arvostamaan tavallisten maalaismiesten vastuuntuntoisuutta.


title: Timo Sarlin

text: Timo Sarlin (s. 4. huhtikuuta 1972) on aktiiviuransa päättänyt suomalainen juoksija, joka kilpaili urallaan sekä keskimatkoilla että kestävyysjuoksussa. Hän edusti vuodesta 1997 lähtien Run Club Tawastiaa ja hänen valmentajanaan toimi koko hänen urheilu-uransa ajan Aili Kauppinen. Kalevan kisoista Sarlin saavutti pronssia 1 500 metrin juoksussa vuonna 1995. Lisäksi sisäratojen SM-kisoista hän saavutti 1 500 metrin juoksussa hopeaa vuonna 1993 ja pronssia vuonna 1991 sekä 3 000 metrin juoksussa kultaa vuonna 1995. Virallisissa kilpailuissa Sarlin ei ole esiintynyt vuoden 2003 jälkeen.


title: Tiina Ranta

text: Tiina Ranta (o.s. Malinen, s. 14. lokakuuta 1969) on suomalainen moukarinheittäjä. Hänen seuranaan on vuodesta 2008 lähtien ollut Lohjan Louhi ja hänen valmentajanaan toimi vuoteen 2012 saakka Marko Vehmas. Kalevan kisoista Ranta saavutti moukarinheiton pronssia vuonna 1995.


title: Marja Kangaspusu

text: Marja Helena Kangaspusu (s. 14. helmikuuta 1973) on aktiiviuransa päättänyt suomalainen seitsenottelija. Hänen seuranaan oli koko hänen uransa ajan Ruoveden Pirkat ja hänen valmentajinaan toimivat Jouko Kilpi sekä Markku Perttunen. Kalevan kisoista Kangaspusu saavutti seitsenottelun pronssia vuonna 1995. Virallisissa kilpailuissa hän ei ole esiintynyt vuoden 2000 jälkeen.


title: Operaatio Punainen

text: Operaatio Punainen () oli Saksan yleisesikunnan toisessa maailmansodassa Ranskan valtauksen loppuosalle antama koodinimi. Operaation tarkoituksena oli edetä Ranskan eteläosiin 119 divisioonan voimin. Sen ensimmäinen osa aloitettiin 5. kesäkuuta 1940 hyökkäyksellä länteen Sommejoen kautta ja päähyökkäys aloitettiin 9. kesäkuuta Aisnejoen kautta. 10. kesäkuuta Saksan 1. panssaridivisioona läpäisi Weygand-linjan, ylitti ankarien taisteluiden jälkeen Aisnen ja Marnen ja eteni Maginot-linjan selustaan, jossa se valtasi Besançonin. 17. kesäkuuta saksalaiset olivat edenneet Sveitsin rajalle asti. Erwin Rommelin komentama 7. panssaridivisioona suuntasi länteen Sommen yli Normandian kautta ja valtasi Cherbourgin 18. kesäkuuta. Maginot-linjaa puolustaneet joukot antautuivat 25. kesäkuuta Ranskan antauduttua Saksalle. Viimeinen ranskalaisjoukkojen linnoitus alueella antautui saksalaisille vasta 10. heinäkuuta.


title: Saija Miettunen

text: Saija Miettunen (s. 13. tammikuuta 1977) on aktiiviuransa päättänyt suomalainen pituushyppääjä. Hänen seuranaan oli vuodesta 1996 lähtien Vaasan Vasama ja hänen valmentajanaan toimi koko hänen uransa ajan Jukka Lehtosaari. Kalevan kisoista Miettunen saavutti pituushypyn pronssia vuonna 1995. Virallisissa kilpailuissa hän ei ole esiintynyt vuoden 1999 jälkeen.


title: Bruce Beresford

text: Bruce Beresford (s. 16. elokuuta 1940 Sydney) on australialainen elokuvaohjaaja.


title: Anne Perttola

text: Anne Perttola (s. 19. kesäkuuta 1971 Kärkölä) on aktiiviuransa päättänyt suomalainen kilpakävelijä. Seuratasolla hän edusti koko uransa ajan Vantaan Salamia ja hänen valmentajanaan toimi Pekka Muinonen. Kalevan kisoista Perttola saavutti 5 000 metrin kävelyssä kaksi hopeaa vuosina 1993 ja 1994 sekä 10 kilometrin kävelyssä hopeaa vuonna 1993 ja pronssia vuonna 1995. Lisäksi hän saavutti sisäratojen SM-kisoista kolme mitalia 3 000 metrin kävelyssä; kultaa vuonna 1995 sekä kaksi pronssia vuosina 1993 ja 1996. Virallisissa kilpailuissa hän ei ole esiintynyt vuoden 1997 jälkeen.


title: Suomen Lauttaliikenne

text: Suomen Lauttaliikenne Oy eli Finferries on Suomen valtion kokonaan omistama lautta- ja yhteysalusliikennettä suorittava osakeyhtiö. Osakeyhtiö aloitti toimintansa 1.1.2010, kun se eriytettiin Destiasta eli entisestä Tieliikelaitoksesta. Suomen Lauttaliikenne operoi hieman yli 40 reittiä.


title: Suomen Lauttaliikenne

text: Suomen Lauttaliikenne osti Arctia Shippingiltä saaristovarustamon vuonna 2012, jonka jälkeen Finferries on ainoa valtion lautta- ja yhteysalusliikennettä operoiva toimija. Ostettu yksikkö jatkaa Suomen Saaristovarustamo Oy -nimisenä tytäryhtiönä.


title: Labid Khalifa

text: Labd Khalifa (s. 1955) on uransa lopettanut marokkolainen jalkapalloilija. Puolustajana pelannut Khalifa edusti seuratasolla KAC Kenitraa. Hän pelasi myös Marokon maajoukkueessa vuoden 1986 MM-kilpailuissa, jossa Marokko eteni ensimmäisenä afrikkalaismaana lohkovaiheesta jatkoon.


title: Abdelmajid Lamriss

text: Abdelmajid Lamriss (s. 12. helmikuuta 1959) on uransa lopettanut marokkolainen jalkapalloilija. Puolustajana pelannut Lamriss edusti seuratasolla FAR Rabatia. Hän pelasi myös Marokon maajoukkueessa vuoden 1986 MM-kilpailuissa, jossa Marokko eteni ensimmäisenä afrikkalaismaana lohkovaiheesta jatkoon. Lamriss edusti myös Marokkoa vuoden 1984 Olympialaisissa.


title: Hiekka (Viipuri)

text: Hiekka oli Viipurin kaupunginosa, joka sijaitsi keskustan länsipuolella Linnasaaressa.


title: Hiekka (Viipuri)

text: Hiekka ja sen lähellä oleva Pikiruukki olivat viipurilaisten kauppamiesten vanhoja teollisuus- ja varastoalueita. Kaupungin kauppamiehillä oli siellä jo 1740-luvulla ainakin neljä pikikeittämöä, ja myöhemmin niiden lukumäärä lisääntyi. 1800-luvun ensimmäisellä puoliskolla Linnansalmen rannalla oli Hiekan lastauspaikka, johon muutamat yksityiset rakensivat itselleen pienet asuintalot. Maistraatti oli tosin kieltänyt yksityisiä rakentamasta tälle alueelle, mutta kun kaupungilta puuttui asuntotontteja, rakentelu jatkui ja salmen rannalla oli jo 1850-luvulla vähäinen esikaupunki. Uudempi osa Hiekkaa, joka alkuaan tunnettiin samannimisen patterin mukaan Paulovskin nimellä, on asutettu myöhemmin.


title: Hiekka (Viipuri)

text: Vuonna 1900 Hiekassa oli 111 taloa ja alueen asukasluku oli 2 031. Hiekan kansankoulu oli rakennettu vuonna 1907 (lisärakennus vuonna 1930) ja kappeli vuonna 1911.


title: Hiekka (Viipuri)

text: Maanomistus saarella kuului suurimmaksi osaksi Monrepos’n kartanolle. Asutuksen kehittyminen oli pääosin riippuvainen kartanosta, koska se omisti melkein kaiken rakennustarkoituksiin soveltuvan maan. Maat oli pakkolunastettu Nicolay-suvulta vuonna 1921. Vuonna 1939 Hiekassa oli 222 taloa ja niissä asui 3 386 ihmistä, joista 93 ulkomaalaisia.


title: Hiekka (Viipuri)

text: Vuoden 1930 väestönlaskennassa Hiekan Viipurin kaupunkiin kuuluvassa osassa oli 129 asukasta, joista 125 oli suomenkielisiä, yksi ruotsinkielinen ja kolme muunkielisiä. Viipurin maalaiskuntaan kuuluneessa osassa oli 1 914 asukasta, joista 1 851 oli suomenkielisiä, 17 ruotsinkielisiä ja 46 muunkielisiä.


title: Hiekka (Viipuri)

text: Hiekan suurin työnantaja oli vuonna 1889 rakennettu ja vuosina 1925 ja 1937 uudistettu Vekrotniemen sahalaitos, jossa oli töissä muutama sata työläistä.


title: Mustapha el-Biyaz

text: Mustapha el-Biyaz (, s. 12. joulukuuta 1960 Taza) on uransa lopettanut marokkolainen jalkapalloilija. Puolustajana pelannut el-Biyaz edusti seuratasolla KAC Marrakechia ja Penafielia. Hän pelasi myös Marokon maajoukkueessa vuoden 1986 MM-kilpailuissa, jossa Marokko eteni ensimmäisenä afrikkalaismaana lohkovaiheesta jatkoon.


title: Mustapha el-Biyaz

text: Vuonna 2006 el-Biyaz nimitettiin Afrikan jalkapalloliiton luettelemaan kaksisataa parasta afrikkalaispelaajaa viimeisen viidenkymmenen vuoden aikana -listalle.


title: Noureddine Bouyahyaoui

text: Noureddine Bouyahyaoui (, s. 7. tammikuuta 1955) on uransa lopettanut marokkolainen jalkapalloilija. Puolustajana pelannut Bouyahyaoui edusti seuratasolla KAC Kenitraa. Hän pelasi myös Marokon maajoukkueessa vuoden 1986 MM-kilpailuissa, jossa Marokko eteni ensimmäisenä afrikkalaismaana lohkovaiheesta jatkoon.


title: Katkera kuu

text: Katkera kuu ("Bitter Moon") on Roman Polańskin ohjaama elokuva vuodelta 1992.


title: Katkera kuu

text: Tarina kertoo suhdettaan pohtivasta brittipariskunnasta, joka tutustuu hehkeään ranskalaiseen naiseen ja tämän iäkkääseen amerikkalaiseen invalidiaviomieheen. Invalidin maine perustuu elostelevaan elämäntapaan eikä niinkään kirjallisiin ansioihin. Brittipariskunta päätyy kuuntelemaan pariskunnan ongelmia.


title: Katkera kuu

text:
Arto Pajukallio toteaa Tv-maailmassa, että Polański työskentelee jälleen "tappavan tehokkaasti". Janet Maslin kirjoittaa New York Timesissa, että elokuva on "hirveä". Seignerin näyttelijäntyön laadun hän tulkitsee selittyvän sillä, että tämä on naimisissa Polańskin kanssa.
Leena Virtanen (HS) toteaa, että elokuva ei ole Polańskin parhaita mutta kuitenkin tunnistettavissa helposti. Hänkin kritisoi Seigneriä: tällä ei "komiikan taju ole samalla tasolla kuin muilla".


title: Jordi Gómez

text: Jordi Gómez García-Penche (s. 24. toukokuuta 1985 Barcelona, Espanja) on espanjalainen jalkapalloilija, joka on edustanut muun muassa Englannissa Sunderlandia ja Wigania. Hän on pelipaikaltaan hyökkäävä keskikenttäpelaaja. FC Barcelonan kasvatti ja seuran nuorisojoukkueissa pelannut Gómez siirtyi RCD Espanyolista Englantiin Valioliigan Wigan Athleticin riveihin vuonna 2009 käytyään ensin lainalla Englannin Mestaruussarjan Swansea Cityssä. Viiden Wigan-kauden aikana Gómez pelasi lähes 130 ottelua, putosi Mestaruussarjaan kauden 2012-13 jälkeen ja voitti samalla kaudella FA Cupin. Kesällä 2014 hän siirtyi Valioliigan Sunderland AFC:hen. 178 cm pitkä Gómez on pelannut Espanjan alle 17-vuotiaiden maajoukkueessa yhden ottelun vuonna 2001.


title: Sami Reivinen

text: Sami Reivinen on tamperelainen valokuvaaja. Reivinen perusti Valokuvaamo KLIKin vuonna 2007.


title: Sami Reivinen

text: Vuonna 2012 Reivinen palkittiin Loupe Awards -valokuvakilpailussa hopeisella kunniamerkillä 17. parhaalla muotokuvalla maailmassa. Loupe Awards on maailman suurin ja arvostetuin ammattivalokuvaajien kilpailu, johon osallistuu useita tuhansia valokuvaajia maailmassa.


title: Sami Reivinen

text: Vuonna 2014 Reivinen valittiin Vuoden Muotokuvaajaksi ja sai lisäksi sarjavoittoja Vuoden lapsikuva -sarjassa ja Vuoden valmistujaiskuva -sarjassa. Kilpailun järjestää Suomen Ammattivalokuvaajat Ry. Vuoden muotokuvaaja tittelistä on kilpailtu jo yli 30 vuoden ajan. Viisihenkinen tuomaristo valitsee parhaan kuvaajan viiden kuvan sarjan perusteella. Vuoden 2014 voittaja julistettiin Helsingin Messukeskuksessa Kuva & Kameramessuilla maaliskuussa 2014. Samin yhtiökumppani ja Valokuvaamo KLIK:n toinen valokuvaaja Peero Lakanen voitti toisen sijan samassa kilpailussa ja lisäksi hän sai sarjavoittoja.


title: Sami Reivinen

text: Vuonna 2018 Reiviselle myönnettiin FEP:n eli Euroopan ammattivalokuvaajien järjestön QEP arvonimi Fine Art kategoriassa. 12 kuvan sarja koostuu mustavalkoisista liikkuvien lasten kuvista. Kuvissa katse kiinnittyy ensin yksinkertaiseen muotoon ja liikkeeseen ja vasta lähempää tarkasteltuna itse henkilöön.


title: Sami Reivinen

text: Sami Reivinen on aktiivisesti mukana Suomen Ammattivalokuvaajat ry:n toiminnassa. Reivinen on ollut SAV:n hallituksen jäsen vuodesta 2012 eteenpäin joka vuosi.


title: Abdelmajid Dolmy

text: Abdelmajid Dolmy (; 19. huhtikuuta 1953 Casablanca – 27. heinäkuuta 2017 Casablanca) oli marokkolainen jalkapalloilija ja Afrikan mestari. Keskikentällä ja liberona pelannut Dolmy edusti seuratasolla suurimmaksi osaksi Raja Casablancaa. Hän oli voittamassa Marokon ensimmäistä Afrikan mestaruutta vuonna 1976 ja pelasi myös Marokon maajoukkueessa vuoden 1986 MM-kilpailuissa, jossa Marokko eteni ensimmäisenä afrikkalaismaana lohkovaiheesta jatkoon. Unesco palkitsi Dolmyn 15. lokakuuta 1992 Play Fair -palkinnolla. Hän ei saanut pitkän uransa aikana yhtään varoitusta tai ulosajoa.


title: Abdelmajid Dolmy

text: Vuonna 2006 Dolmy nimitettiin Afrikan jalkapalloliiton luettelemaan kaksisataa parasta afrikkalaispelaajaa viimeisen viidenkymmenen vuoden aikana -listalle.


title: Stefano Colantuono

text: Stefano Colantuono (s. 23. lokakuuta 1962) on italialainen entinen jalkapalloilija ja nykyinen valmentaja. Hän toimii nykyisin Serie A:ssa pelaavan Atalanta BC:n päävalmentajana.


title: Stefano Colantuono

text: Keskuspuolustajana urallaan pelannut Colantuono debytoi Serie A:ssa vuonna 1985 Pisa Calcion riveissä. Hän pelasi Serie A:ssa eri joukkueissa vuoteen 1990 asti. Vuonna 1991 hän pelasi myös yhden kauden futsalia BNL Roman riveissä, voittaen "scudetton". Colantuono pelasi alasarjoissa aina vuoteen 2001 asti, jolloin hän lopetti uransa Serie C2:ssa pelanneen Sambenedettesen riveissä. Hän edusti urallaan 12 eri jalkapalloseuraa.


title: Stefano Colantuono

text: Colantuono aloitti päävalmentajana lähes heti lopettamisensa jälkeen Sambenedettesen valmentajana. Vuonna 2004 Colantuono siirtyi Serie B:ssä pelanneen Catania Calcion valmentajan paikalta Serie A:n Perugia Calcion valmentajaksi. 2005 hän siirtyi ensimmäistä kertaa tuolloin Serie B:ssä pelanneen Atalanta BC:n valmentajaksi. Hän johdattikin heti ensimmäisellä kaudellaan bergamolaiset sarjanousuun. Kesällä 2007 Colantuono palkattiin Serie A:n US Palermoon. Hän sai potkut saman vuoden marraskuussa, mutta hänet kutsuttiin takaisin 2008 maaliskuussa. Colantuono sai lähteä uudelleen 2008 syyskuussa vain yhden sarjapelin jälkeen. Kesäkuussa 2009 hänet valittiin Serie B-seura Torino FC:n valmentajaksi, mutta jälleen hän sai lähteä marraskuussa huonojen esitysten jälkeen. Tammikuussa 2010 hänet kutsuttiin jälleen takaisin Torinoon, mutta hän joutui taas lähtemään kauden jälkeen. Näin Colantuono palasi Atalantan peräsimeen ja johdatti seuraavalla kaudella Serie B:ssä pelanneen "Nerazzurrin" Serie A:han.


title: Mattia Perin

text: Mattia Perin (s. 10. marraskuuta 1992 Latina, Italia) on italialainen jalkapalloilija, joka edustaa seuratasolla Italian pääsarjassa Serie A:ssa pelaavaa Juventusta. Perin kuuluu myös Italian jalkapallomaajoukkueeseen ja oli mukana muun muassa MM-kilpailuissa 2014.


title: Mattia Perin

text: Perin aloitti uransa pikkuseura Pro Cisternassa, mutta 16-vuotiaana hän siirtyi pääsarjaseura Genoa CFC:n organisaatioon. Näin ollen hänet lasketaan Genoan omaksi kasvatiksi. Perin pelasi kaksi kautta Genoan juniorijoukkueissa, kunnes nousi A-joukkueen kolmosvahdiksi kaudella 2010–2011. Perin oli neljässä Serie A -ottelussa Genoan varamaalivahtina, kunnes loppukaudesta 11. toukokuuta hän teki pääsarjadebyyttinsä ja samalla debyyttinsä aikuisten tasolla. Perin pelasi Genoan maalilla ensi kertaa kotiottelussa AC Cesenaa vastaan, jonka Genoa voitti 3–2.


title: Mattia Perin

text: Seuraavaksi kaudeksi Perin lainattiin toiseksi korkeimmalle sarjatasolle Serie B:hen, Padovan joukkueeseen. Padovassa Perin pelasi 25 liigaottelua ja palasi kauden päätyttyä Genoan vahvuuteen.


title: Mattia Perin

text: Genoa kuitenkin ilmoitti, että kaudeksi 2012–2013 Perin lähtisi jälleen lainalle, tällä kertaa Serie A:han nousseeseen Delfino Pescaran joukkueeseen. Pescarassa Perin nousi ykkösmaalivahdiksi ja pelasi 29 liigaottelua seuran maalilla. Hän pelasi erittäin hyvin ja vakuutti monet hyvillä otteillaan. Hän ei kuitenkaan onnistunut pitämään Pescaraa Serie A:ssa, vaan joukkue jäi sarjataulukossa viimeiseksi ja putosi toiselle sarjatasolle.


title: Mattia Perin

text: Perinin pelattua erittäin vakuuttavasti lainapestillään Pescarassa Genoan seurajohto päätti olla lainaamatta häntä ensi kaudeksi. Perinistä tehtiin Genoan uusi ykkösmaalivahti ja aiempi ykkösvahti, ranskalainen Sébastien Frey, päästettiin pois seurasta. Tämä oli suuri luottamuslause Genoalta nuorelle Perinille. Kausi Genoassa sujui erinomaisesti, Perin pelasi 37 liigaottelua, yhtä vaille kaikki. Hän vakuutti loistavilla peliesityksillään torjuessaan Genoan viidenneksitoista sarjassa. Monet näkivät Perinissä Italian jalkapallon tulevaisuuden ja Goal.com-jalkapallosivusto valitsi Perinin Serie A:n kauden 2013–2014 tähdistökentälliseen.


title: Mattia Perin

text: Perin on pelannut Italian nuorisomaajoukkueissa vuodesta 2009 lähtien. Perin on edustanut Italiaa alle 17-, alle 18-, alle 19-, alle 20- ja alle 21-vuotiaiden maajoukkuetasolla. Alle 21-vuotiaissa Perin on yhä edustuskelpoinen.


title: Mattia Perin

text: Elokuussa 2012 Perin sai ensimmäisen kutsunsa Italian A-maajoukkueeseen, harjoitusotteluun Englantia vastaan. Perin oli tuolloin vasta 19-vuotias. Perin ei kuitenkaan päässyt ottelussa kentälle, vaan oli vaihtopelaajana.


title: Mattia Perin

text: Toukokuun lopulla 2014 Italian päävalmentaja Cesare Prandelli nimesi Perinin Italian alustavaan MM-joukkueseen vuoden 2014 MM-turnaukseen. Perin valittiin myös lopulliseen MM-joukkueeseen, kolmosvahdiksi kokeneen ykkösvahdin ja kapteenin Gianluigi Buffonin sekä Paris Saint-Germainissa pelaavan Salvatore Sirigun taakse.


title: Ikk Oankar

text: Ikk Oankar (pandžabiksi ਇੱਕ ਓਅੰਕਾਰ "ikk oaṅkār"; äännetään ) on sikhiläisyydessä käytetty termi, joka viittaa ”jumalan absoluuttiseen monoteistiseen ykseyteen”. Se on yksi sikhiläisyyden keskeisistä termeistä ja sitä kuvaava gurmukhi-symboli ੴ on muodostunut sikhiläisen identiteetin tärkeäksi osaksi. Sikhiläisyyden merkkiteos "Adi Granth" alkaa sanoilla ”Ikk Oankar”.


title: Ikk Oankar

text: "Ikk" tarkoittaa pandžabiksi ”yksi”. "Oaṅkār" on vastine sanskritin om-tavulle, jolla viitataan koko maailmankaikkeuteen. Termi voidaan latinalaisilla kirjaimilla kirjoittaa myös muodossa "Ik Oankar" tai "Ek Omkar".


title: Major League Baseball -kausi 1937

text: Major League Baseball -kauden 1937 päätteeksi pelatussa World Series -ottelusarjassa kohtasivat New York Yankees ja New York Giants. Viides MLB:n All-Star -ottelu pelattiin Griffith Stadiumilla, Washingtonissa, 7. heinäkuuta 1937. AL voitti juoksuin 8–3. Ottelun avaussyötön suoritti presidentti Franklin Roosevelt.


title: All You Can Eat

text: All You Can Eat on yhdysvaltalaisen metalliyhtyeen Steel Pantherin neljäs albumi. Albumi julkaistiin 1. huhtikuuta 2014. Albumin julkaisusta ilmoitettiin syyskuussa 2013. "All You Can Eat" debytoi Suomen virallisen listan sijalla 37.


title: All You Can Eat

text: Albumin ensimmäinen single oli "Party Like Tomorrow is the End of the World". Toinen single oli "The Burden of Being Wonderful", joka julkaistiin 21. tammikuuta 2014. Kolmas single "Gloryhole" julkaistiin 18. maaliskuuta 2014 Steel Pantherin YouTube-kanavalla.


title: All You Can Eat

text: Maaliskuun lopussa Steel Panther julkaisi kaikki levyn kappaleet YouTubessa.


title: All You Can Eat

text: Albumin kappalelista julkaistiin 13. tammikuuta 2014.


title: Mustapha el-Haddaoui

text: Mustapha el-Haddaoui (, s. 28. heinäkuuta 1961 Casablanca) on uransa lopettanut marokkolainen jalkapalloilija. Keskikentällä pelannut el-Haddaoui edusti seuratasolla pääosin ranskalaisseuroja, kuten Saint-Étiennea, Nizzaa ja Lensia. Hän pelasi myös Marokon maajoukkueessa vuosien 1986 ja 1994 MM-kilpailuissa.


title: Mustapha el-Haddaoui

text: Hänellä on myös Ranskan kansalaisuus.


title: Tales of Xillia

text: Tales of Xillia () on Namcon "Tales of" -roolipelisarjaan kuuluva peli. Peli julkaistiin Japanissa PlayStation 3:lle vuonna 2011 sekä Yhdysvalloissa, Euroopassa ja Australiassa vuonna 2013.


title: Tales of Xillia

text: Tarina sijoittuu ihmisten ja henkien asuttamiin maailmaan nimeltä Rieze Maxia, jossa Jude Mathis ja Milla Maxwell joutuvat takaa-ajetuiksi sabotoituaan asetta nimeltä Kresnikin keihäs ("Lance of Kresnik").


title: Tales of Xillia

text: Pelille ilmestyi vuonna 2012 jatko-osa, "Tales of Xillia 2", joka ilmestyi vuonna 2014 Pohjois-Amerikkaan ja Eurooppaan.


title: Tales of Xillia

text: Kaksituhatta vuotta sitten ihmiset kehittivät voimanlähteen nimeltä spyrix, joka varastoi manaa tappamalla henkiä. Henkien valtias Maxwell keräsi kokoon henkien kanssa sopusoinnussa elävät ihmiset ja eristi nämä muusta maailmasta. Eristetystä maailmasta tuli Rieze Maxia ja muu maailma sai nimen Elympios. 20 vuotta sitten terroristiorganisaatio Exodus murtautui Rieze Maxiaan täydentääkseen henkien määrää omassa maailmassaan. Rieze Maxiassa on kaksi valtiota: Rashugal ja Auj Oule, joista kumpikin pyrkii salaa valloittamaan toisen.


title: Tales of Xillia

text: Eräänä päivänä lääketieteen opiskelija Jude Mathis saa tietää erään koulunsa professorin olevan sekaantuneen spyrixeja hyödyntävän aseen, Kresnikin keihään, kokeiluun. Professori ammutaan, mutta Jude pelastuu samalta kohtalolta Maxwellin ihmiskatalyyttinä toimivan Milla Maxwellin ansiosta. Millalla on kyky hallita neljää Suurta henkeä: Undine (veden henki), Efreet (tulen henki), Sylph (tuulen henki) ja Gnome (maan henki). Hän kuitenkin menettää tämän kyvyn Keihään vaikutuksesta. He tapaavat palkkasoturi Alvinin ja matkustavat Millan kotipyhäkölle Nia Kheraan löytääkseen keinon Millan voimien palauttamiseksi. Tämän jälkeen he päättävät lähteä Rashugalin kuninkaan puheille ja saavat matkan aikana seurakseen nuoren tytön Elize Lutuksen ja tämän elävän nuken Teepon, Rashugalin armeijan entisen taktikon Rowen J. Ilbertin sekä Juden lapsuudenystävän Leia Rolandon. Toisinaan he kohtaavat Ivarin, Millan palvelijan, joka yrittää jatkuvasti saada Millan auttamisen yksin omalle vastuulleen.


title: Tales of Xillia

text: Rashugalin kuningas Nachtigalin kukistuttua, Exodus onnistuu tuomaan Elympioksen joukot Rieze Maxiaan pyrkiäkseen valtaamaan sen. Auj Oulen kuninkaan, Gaiuksen, avulla Jude ja muut estävät sen, mutta Alvin paljastuu Exoduksen entiseksi vakoojaksi ja Milla saa surmansa. Millan isosiskoksi itseään kutsuva Muzét oli kuitenkin paljastanut, ettei Milla ollut itse Maxwell, vaan luotu pelkäksi syötiksi Exodusta varten. Lopulta Jude ystävineen matkustavat itse oikean Maxwellin puheille ja yrittävät suostutella tämän poistamaan Rieze Maxiaa ja Elympiosta erillään pitävän muurin. Henkiin heränneen ja hengeksi muuttuneena Millan ansiosta Maxwell lopulta suostuu tähän. Koska Muzét ei enää saanut käskyjä Maxwelliltä, hän pettää Maxwellin ja kääntyy Gaiuksen puolelle, joka kykenemättömänä uskomaan, että Rieze Maxia ja Elympios voisivat koskaan elää sovussa, pyrkii tuhoamaan kaikki spyrixit. Muzét'n avulla Gaius vangitsee Maxwellin Kreniskin keihääseen ja Jude ystävineen päätyy Elympiokseen. He kuulevat kuinka riippuvaisia Elympioksen kansa on spyrixeistä ja kuinka nämä yrittävät epätoivoisesti ratkaista manakriisinsä kehittämällä spyriittejä ("Spyrites"), jotka toisin kuin spyrixit, eivät tapa henkiä varastoidessaan manaa. He lopulta pysäyttävät Gaiuksen ja Muzét'n sekä vapauttavat Maxwellin, joka muuttaa kaiken maailmoja erillään pitävän muurin voiman spyrixien voimanlähteeksi, kunnes spyriitit voisivat korvata ne. Sen tuhoutuminen aiheuttaa Maxwellin kuoleman, mutta Milla ryhtyy uudeksi Maxwelliksi. Alvin, Leia ja Elize ottavat uudet suunnat elämässään, Gaius ja Rowen yhdistävät koko Rieze Maxian yhdeksi valtioksi ja Jude liittyy spyriittien tutkimusryhmään.


title: Hanna Toivonen

text: Hanna Toivonen (s. 19. toukokuuta 1979) on aktiiviuransa päättänyt suomalainen aitajuoksija. Seuratasolla hän edusti koko kilpailu-uransa ajan Lahden Ahkeraa ja hänen valmentajanaan toimi Klaus Kuusisaari. Kalevan kisoista Toivonen saavutti pronssia 400 metrin aitajuoksussa vuonna 1995. Ulkoradoilta hän saavutti lisäksi SM-hopeaa 4 x 400 metrin viestijuoksussa. Sisäratojen SM-kisoista Toivonen saalisti palkintokaappiinsa lisäksi hopeaa 300 metrin aitajuoksussa vuonna 1996. Virallisissa kilpailuissa hän ei ole esiintynyt vuoden 1997 jälkeen.


title: Erika Tapio

text: Erika Susanna Tapio (s. 22. heinäkuuta 1976) on aktiiviuransa päättänyt suomalainen keskimatkan juoksija. Hänen seuranaan oli koko hänen kilpailu-uransa ajan Lapin Lukko ja hänen valmentajinaan toimivat Susanna Parkkisenniemi sekä Ari Petrelius. Kalevan kisoista Tapio saavutti kaksi pronssia 800 metrin juoksusta vuosina 1993 ja 1995. Virallisissa kilpailuissa hän ei ole esiintynyt vuoden 1998 jälkeen.


title: Operaatio Ruskea

text: Operaatio Ruskea () oli toisessa maailmansodassa Saksan suunnitelma Ranskan valtaamiseksi yhdessä Italian kanssa. Operaatiota ei toteutettu saksalaisten aloitettua operaatio Keltaisen () 10. toukokuuta 1940. Operaatio Punainen, joka aloitettiin 5. kesäkuuta, toteutti osan suunnitelmasta.


title: Operaatio Ruskea

text: Operaatio Ruskea oli myös saksalaisten suorittama operaatio Ardennien taistelun aikana vuosina 1944-45.


title: Kaisa Suhonen

text: Kaisa Suhonen (s. 19. lokakuuta 1952) on aktiiviuransa päättänyt suomalainen kilpakävelijä. Koko kilpauransa ajan hänen seuranaan oli Arpelan Veikot ja hänen valmentajanaan toimi Pentti Pirjetä. Ulkoratojen SM-kilpailuista Suhonen saavutti kaikkiaan kolme mitalia; 5 000 metrin kävelyssä pronssia vuonna 1994, 10 kilometrin kävelyssä pronssia vuonna 1994 sekä 20 kilometrin kävelyssä pronssia vuonna 1995. Lisäksi hän saavutti sisäratojen SM-kisoista 3 000 metrin kävelyssä kaksi pronssia vuosina 1995 ja 1996.


title: Kaisa Suhonen

text: Kansainvälisissä arvokilpailuissa Suhonen edusti Suomea yhden kerran. Hän oli mukana Helsingissä vuonna 1994 järjestetyissä EM-kisoissa sijoittuen 10 kilometrin kävelyssä sijalle 27.


title: Kaisa Suhonen

text: Virallisissa kilpailuissa hän ei ole esiintynyt vuoden 1999 jälkeen.


title: Anne Pöllänen

text: Anne-Margit Pöllänen (s. 27. toukokuuta 1964 Varkaus) on aktiiviuransa päättänyt yleisurheilija. Hänen päälajeinaan olivat aitajuoksu sekä pituushyppy. Pölläsen seurana oli vuodesta 1988 lähtien Kuopion Sisu-Veikot ja hänen valmentajinaan toimivat vuoteen 1996 saakka Matti Ruuskanen sekä Matti Kartila. Kalevan kisoista Pöllänen saavutti kaikkiaan neljä mitalia; 100 metrin aitajuoksussa kaksi hopeaa vuosina 1993 ja 1994 sekä pronssia vuonna 1991 ja pituushypyn pronssia vuonna 1994. Lisäksi hän saavutti sisäratojen SM-kisoista 300 metrin aitajuoksussa kultaa vuonna 1989 sekä pituushypyn hopeaa vuonna 1993. Virallisissa kilpailuissa hän ei ole esiintynyt vuoden 1997 jälkeen.


title: Riitta Eloranta

text: Riitta Eloranta (o.s. Lemmetyinen, 4. lokakuuta 1972) on aktiiviuransa päättänyt suomalainen moukarinheittäjä. Seuratasolla hän edusti koko uransa ajan Vihdin Iskua ja hänen valmentajanaan toimi Kalevi Kiintonen. Kalevan kisoista Eloranta saavutti moukarinheiton hopeaa vuonna 1994. Virallisissa kilpailuissa hän ei ole esiintynyt vuoden 1996 jälkeen.


title: Riitta Eloranta

text: Myös hänen siskonsa Pirita Lemmetyinen on SM-tasolla menestynyt moukarinheittäjä.


title: Luis Fernando Suárez

text: Luis Fernando Suárez (s. 23. joulukuuta 1959 Medellín, Kolumbia) on kolumbialainen uransa jo päättänyt jalkapallopuolustaja ja nykyinen valmentaja. Hän on ollut vuodesta 2011 Hondurasin jalkapallomaajoukkueen päävalmentajana.


title: Luis Fernando Suárez

text: Pelaajana Suárez pelasi viisitoistavuotisen uransa aikana vain kahdessa seurassa: kotimaansa Atlético Nacionalissa ja Deportivo Pereirassa. Hän voitti Nacionalin riveissä vuonna 1989 Copa Libertadoresin. Hänen uransa kesti vuodesta 1980 vuoteen 1995.


title: Luis Fernando Suárez

text: Valmentajauransa Suárez aloitti entisen seuransa Atlético Nacionalin riveissä vuonna 1999. Hän johtikin seuran heti Kolumbian mestaruuteen. Seuraavina vuosina hän valmensi seuroja kotimaassaan ja Ecuadorissa, kunnes siirtyi vuonna 2004 Ecuadorin jalkapallomaajoukkueen päävalmentajaksi. Hän johtikin maan vuoden 2006 MM-kisoihin, joissa se pääsi sensaatiomaisesti 16 parhaan joukkoon kaadettuaan sekä Puolan että Costa Rican. Neljännesvälierissä Englanti kuitenkin voitti Ecuadorin 1–0 David Beckhamin vapaapotkumaalilla.


title: Luis Fernando Suárez

text: Vuonna 2007 Ecuadorin maajoukkueen johdosta lähtenyt Suárez ehti valmentaa seuroja kotimaassaan ja Perussa ennen kuin vuoden 2010 MM-kisoihin selviytynyt Honduras valitsi hänet valmentajakseen vuonna 2011. Suárez johdatti "La Bicolorin" MM-kisoihin 2014.


title: Pirita Lemmetyinen

text: Pirita Lemmetyinen (s. 2. maaliskuuta 1975) on aktiiviuransa päättänyt suomalainen moukarinheittäjä. Seuratasolla hän edusti koko uransa ajan Vihdin Iskua ja hänen valmentajanaan toimi Kalevi Kiintonen. Kalevan kisoista Lemmetyinen saavutti moukarinheiton pronssia vuonna 1994. Virallisissa kilpailuissa hän ei ole esiintynyt vuoden 1998 jälkeen.


title: Pirita Lemmetyinen

text: Myös hänen siskonsa Riitta Eloranta on entinen moukarinheiton SM-mitalisti.


title: Antje Jackelén

text: Antje Jackelén (s. 1955 Herdecke, Saksa) on Ruotsin arkkipiispa vuodesta 2014 alkaen. Hän on aiemmin vuosina 2007–2014 ollut Lundin piispa.


title: Antje Jackelén

text: Jackelén asetettiin virkaansa 15. kesäkuuta 2014 Uppsalan tuomiokirkossa.


title: Antje Jackelén

text: Jackelén on syntynyt ja viettänyt lapsuutensa Saksassa, josta hän muutti 22-vuotiaana Ruotsiin. Hän on valmistunut papiksi Ruotsissa. Piispanvaali toimitettiin lokakuussa 2013, ja hän sai 55,9 prosenttia äänistä. Hänen edeltäjänsä on Anders Wejryd.


title: Antje Jackelén

text: Jackelén ei usko Jeesuksen neitseestä syntymiseen, vaan pitää sitä mytologisena käsitteenä tai metaforana.


title: Jari Kurkinen

text: Jari Kurkinen (s. 9. tammikuuta 1956 Tampere) on suomalainen tietokirjailija, tutkija ja toimittaja. Hän on aloittanut työnsä päätoimisena historiankirjoittajana 1996. Kurkinen on tutkinut etenkin kuljetuksia, kansainvälistä liikennettä, logistiikkaa, kuorma-, laiva- ja linja-autoliikennettä sekä joukkoliikennettä. Lisäksi hän on kirjoittanut teollisuus-, yritys- ja järjestöhistorioita sekä elämäkertoja. Hän on julkaissut historiaa käsitteleviä artikkeleita myös sanoma-, ammatti- ja harrastelehdissä. Hänelle on myönnetty Tieliikennehistorian Mobilia-palkinto vuonna 2004 teoksestaan Suomen autokoriteollisuuden historia (Mobilia).


title: Jari Kurkinen

text: Jari Kurkinen on toiminut Suomen Linja-autohistoriallisen Seuran hallituksen puheenjohtajana vuosina 1998–2013. Hän on toiminut tamperelaisen Eliisa-teatterin hallituksen puheenjohtajana vuodesta 2014 alkaen (Eliisa-teatteri)


title: Stubbin hallitus

text: Stubbin hallitus oli Suomen tasavallan 73. hallitus, joka toimi 24. kesäkuuta 2014 – 29. toukokuuta 2015. Se muodostettiin Kataisen hallituksen pohjalle Jyrki Kataisen luovuttua kokoomuksen puheenjohtajuudesta ja samalla pääministerin paikasta siirtyäkseen Euroopan komissioon. Hänen tilalleen pääministeriksi nousi kokoomuksen puheenjohtajaksi valittu Alexander Stubb.


title: Stubbin hallitus

text: 18. syyskuuta 2014 Vihreä liitto ilmoitti eroavansa hallituksesta, koska puolue ei voinut hyväksyä hallituksen ratkaisua ydinvoimaluvan myöntämisestä Fennovoimalle. Näin ollen hallituksen vahvuus eduskunnassa oli 101 kansanedustajaa.


title: Stubbin hallitus

text: Puolueet kävivät läpi tulevan hallitusohjelman minihallitusneuvotteluiksi kutsutuissa neuvotteluissa 18.–19. kesäkuuta 2014. Saavutettu hallitusohjelma perustui pitkälti Kataisen hallituksen tekemiin päätöksiin. Sopimuksessa hallituspuolueet sopivat 1,1 miljardin euron kasvu- ja työllisyyspaketista, mikä saadaan muun muassa työn verotusta keventämällä sekä merkittävillä liikennehankkeilla. Aiemmin hyväksytty Windfall-vero perutaan. Lisäksi eläkkeiden ja ansiotulojen verotukseen tehdään täysimääräiset ansiotaso- ja inflaatiotarkistukset kolmeen alimpaan tuloluokkaan. Yliopistojen perusrahoitukseen tehdään kertaluontoinen korotus, ja Senaatti-kiinteistöjen yliopistokiinteistöistä omistaman osuuden myymistä yliopistoille selvitetään. Hallitussopimusta noudattamalla velkaantumisen olisi määrä taittua vuonna 2018.


title: Stubbin hallitus

text: Hallitusohjelma sai pääasiassa positiivisen vastaanoton talouden asiantuntijoilta. Rakennusteollisuus RT:n toiminnanjohtaja Tarmo Pipatti kehui linjauksia historiallisiksi ja arvoi niiden tuovan rakennusalalle 70 000 henkilötyövuotta. Myös Elinkeinoelämän keskusliitto kehui linjauksia, mutta totesi Suomen tarvitsevan etenkin muiden maiden vetoapua. Suomen ammattiliittojen keskusjärjestö puolestaan kehui kasvupaketin vaikutuksia työpaikkojen luomiseksi ja talouskasvun tavoittelemiseksi. Toisaalta SAK oli pettynyt, ettei hallitusneuvotteluissa peruttu työttömyysturvan leikkauksia tai työeläkkeiden indeksikorotusten pienennystä. Kritiikkiä hallitusohjelmalle antoi muun muassa Kuntaliitto, joka olisi toivonut hallitukselta enemmän panostusta koulukiinteistöihin.


title: Stubbin hallitus

text:
Syyskuussa 2014 hallitus hyväksyi Fennovoiman ydinvoimalan uuden periaatepäätöksen Rosatomin tullessa voimalan osakkaaksi ja laitetoimittajaksi.
Vihreät jätti hallituksen tämän jälkeen.
Uusi ympäristöministeri Sanni Grahn-Laasonen (kok.) pysäytti soidensuojeluohjelman täydennyksen.


title: Stubbin hallitus

text: 1. helmikuuta 2015 kaatui niin sanottu perhepaketti. Pakettiin kuului esitys kotihoidon tuen kiintiöittämisestä.


title: Stubbin hallitus

text: 28. huhtikuuta 2015 Pääministeri Alexander Stubb jätti hallituksensa eronpyynnön tasavallan presidentti Sauli Niinistölle. Hallitus jatkoi toimitusministeriönä, kunnes Juha Sipilän johtamat hallitusneuvottelut päättyivät ja uusi hallitus aloitti työskentelyn.


title: Stubbin hallitus

text: Sote-uudistus kaatui maaliskuussa 2015 perustuslakivaliokunnan todettua sen olevan perustuslain vastainen.


title: Stubbin hallitus

text: Oppositio jätti Stubbin hallitukselle viisi välikysymystä.


title: Pukinpunatäplä

text: Pukinpunatäplä eli pukinjuuripunatäplä ("Zygaena minos") on punatäpliin kuuluva punamusta, pienehkö perhoslaji. Se on tavattu Suomesta kahdesti.


title: Pukinpunatäplä

text: Pukinpunatäplän siivet ovat mustat, hieman läpikuultavat ja niillä on kolme siivensuuntaisesti venynyttä täplää, jotka ovat selvästi erillään toisistaan. Keskimmäinen täplä taipuu kohti siiven ulkoreunan takanurkkaa. Naaraan etusiivet ovat läpikkultavammat kuin koiraalla ja niissä on sinivihreää metallinhohtoa. Takasiivet ovat punaiset, ulkoreunastaan kapeasti tummanharmaat. Pää keskiruumis, takaruumis ja raajat ovat mustat, mutta säärten alapinnat ovat kellertävät. Imukärsä on hyvin kehittynyt, tuntosarvet ovat nuijamaiset, naaraalla ohuemmat. Huulirihmat ovat ohuet ja karvaiset. Siipiväli 33–37 mm.


title: Pukinpunatäplä

text: Lajilta tunnetaan värimuoto "f. lutescens", jolla punainen väri on korvautunut keltaisella sekä "f. rubrotecta", jolla etusiipi on punaisella sävyttynyt.


title: Pukinpunatäplä

text: Pukinpunatäplän voi erottaa "Zygaena purpuralis" -lajista vain genitaalituntomerkkien tai toukan ravintokasvin perusteella.


title: Pukinpunatäplä

text: Pukinpunatäplän levinneisyys ulottuu Ranskan ja Italian keskiosista Etelä-Ruotsiin ja Viron Saarenmaalle. Idässä elinalue kattaa Itä-Euroopan ja Balkanin, ja jatkuu Pohjois-Iraniin. Laji on ainakin Pohjois-Euroopassa varsin paikoittainen ja esiintymispaikat ovat etäällä toisistaan. Suomessa laji on harhailija, joka on tavattu vain kaksi kertaa, viimeksi Turusta elokuussa 1981. Ruotsissa ja Tanskassa lentoaika ulottuu kesäkuun puolivälistä heinäkuun puoleenväliin.


title: Pukinpunatäplä

text: Punatäplä elää pääasiassa avoimilla, kuivilla ja aurinkoisilla paikoilla, joiden maaperä on hiekkainen ja mielellään kalkkipitoinen. Elinympäristössä on myös oltava mesipitoisia kukkia. Perhoset ovat aktiivisia päivisin, jolloin ne lepäilevät kasvillisuudessa tai käyvät kukilla. Perhoset kerääntyvät usein yöpymään ryhminä.


title: Pukinpunatäplä

text: Naaras munii 20–50 munaa ravintokasvin lehtien alapinnoille. Toukat kuoriutuvat reilun viikon kuluttua ja talvehtivat keskenkasvuisina. On arveltu, että levinneisyytensä pohjoisrajoilla Ruotsissa toukka saattaa talvehtia useamman kerran ennen kuin aktivoituu uudelleen. Talvilevon jälkeen toukka elää lehtiruusukkeessa, kunnas täysikasvuinen toukka koteloituu kasvin varrelle. Kotelovaihe kestää noin kolme viikkoa.


title: Pukinpunatäplä

text: Suomen lajiston uhanalaisarvioinnissa 2010 laji katsottiin arviointiin soveltumattomaksi (NA), kun vuoden 2000 arvioinnissa se oli alueellisesti hävinnyt. Muutos luokituksessa aiheutuu muuttuneesta tulkinnasta.. Ruotsissa se on silmälläpidettävä. Lajia uhkaa sopivien elinympäristöjen umpeenkasvu.


title: Pukinpunatäplä

text: Toukan pääasiallinen ravintokasvi on pukinjuuri ("Pimpinella saxifraga"), jossain määrin myös piikkiputket ("Eryngium") sekä sirppiputket ("Falcaria").


title: The Tomorrow People

text: The Tomorrow People on yhdysvaltalainen The CW Television Networkin tieteissarja, joka perustuu samannimiseen 1970-luvulla esitettyyn brittiläiseen lastensarjaan. Televisiosarjan ensimmäinen jakso esitettiin Yhdysvalloissa 9. lokakuuta 2013. Sarjan heikoista katsojaluvusta johtuen kanava ei tilannut siitä enää toista tuotantokautta. Sarjaa alettiin esittää Suomessa 10. kesäkuuta 2014 Subilla tiistain myöhäisillassa kaksi jaksoa kerrallaan.


title: The Tomorrow People

text: "The Tomorrow People" kertoo nuorista, joille on evoluution seurauksena tullut erikoisvoimia, kuten kyky kommunikoida telepaattisesti. Nuoret ovat kuitenkin ajojahdin kohteena, koska heidän koetaan olevan uhka tavallisille ihmisille.


title: The Tomorrow People

text: Evoluution seurauksena on kehittynyt uusi tavallisia ihmisiä edistyneempi ihmislaji, "homo superior". Lajiin kuuluvilla ihmisillä, joita kutsutaan ”huomisen ihmisiksi”, on käytössään kolme T-voimaa – teleportaatio, telepatia ja telekinesia. Sarjan keskiössä on juuri joukkoon liittynyt Stephen Jameson, joka yrittää löytää samaan lajiin kuuluvan isänsä, joka katosi vuosia sitten. Hallituksen alaisuudessa toimiva ULTRA haluaa neutralisoida tai tappaa uuteen lajiin kuuluvat ihmiset, koska pelkää niiden olevan uhka tavalliseen homo sapiens -lajiin kuuluville ihmisille. ULTRAan kuuluu "homo superior" -lajin edustajia, jotka on taivuteltu tai painostettu omiaan vastaan.


title: Mikko Nakolinna

text: Mikko Jaakko Nakolinna (s. 30. huhtikuuta 1968 Turku) on suomalainen pikajuoksija. Hän edusti aktiiviurallaan Turun Urheiluliittoa. Hän lopetti aktiiviuransa vuoteen 1992.


title: Mikko Nakolinna

text: Nakolinna voitti ulkoradoilta urallaan aikuisten sarjoissa 200 metrin pronssia vuonna 1986 sekä kaikkiaan viisi viestimitalia, joista neljä kultaista. Sisäradoilta palkintokaappiin kertyi kaksi kultaa ja kaksi pronssia.


title: Mikko Nakolinna

text: Maajoukkuetasolla Nakolinna pääsi edustamaan Suomea kerran henkilökohtaisella matkalla Suomi–Ruotsi-maaottelussa Helsingissä vuonna 1988 sekä kolmasti viestijoukkueen osana.


title: Abdelfettah Mouddani

text: Abdelfettah Mouddani (s. 30. heinäkuuta 1956) on uransa lopettanut marokkolainen jalkapalloilija. Maalivahtina pelannut Mouddani edusti seuratasolla KAC Kenitraa. Hän oli myös mukana kolmosmaalivahdin roolissa Marokon maajoukkueessa vuoden 1986 MM-kilpailuissa, jossa Marokko eteni ensimmäisenä afrikkalaismaana lohkovaiheesta jatkoon.


title: Salahdine Hmied

text: Salahdine Hmied (s. 1. syyskuuta 1961) on uransa lopettanut marokkolainen jalkapalloilija. Maalivahtina pelannut Hmied edusti FAR Rabatia. Hän oli myös mukana kakkosvahdin roolissa Marokon maajoukkueessa vuoden 1986 MM-kilpailuissa, jossa Marokko eteni ensimmäisenä afrikkalaismaana lohkovaiheesta jatkoon. Seuratasolla Hmied voitti vuonna 1985 Afrikan Mestarien liigan ja kolmesti Marokon mestaruuden.


title: Voglia

text: Voglia Yhtiöt Oy on suomalainen vuonna 1983 perustettu naistenvaateyritys, jonka suunnittelu, leikkaamo ja johto sijaitsevat Lammilla ja ompelimo vuodesta 2010 alkaen Virossa, jossa yritys työllistää noin 80 henkeä. Suomessa Voglian oma 18 myymälän verkosto työllistää saman verran, ja yritysryhmän liikevaihto vuonna 2012 oli noin 8 miljoonaa euroa.


title: Voglia

text: Voglia Oy:n perustivat Pertti Virtanen, Virke Oy ja Seppo Hyyppä vuonna 1983 aluksi Hämeenlinnaan, mutta yritys muutti 1986 Lammille entisen Lehtineule Oy:n tiloihin. Vuonna 1995 toimitusjohtajaksi tuli Pertti Virtasen poika Markku. Yrityksen pääsuunnittelija on alusta asti ollut Eija Koski.


title: Voglia

text: Voglia sai Kultainen vaatepuu -palkinnon 2005.


title: Rämevihersiipi

text: Rämevihersiipi ("Rhagades pruni") on vihersiipiin kuuluva pienehkö perhoslaji.


title: Rämevihersiipi

text: Rämevihersiipi on pienehkö perhonen, jonka läpikuultavat, tumman harmaanruskeat etusiivet ovat vaihtelevissa määrin tummansinisen tai sinivihreän metallinkiiltoiset. Myös keskiruumis on metallinkiiltoinen. Takasiivet ovat tumman harmaanruskeat ja osittain läpikuultavat. Koiraan tuntosarvet ovat selvästi kärkeen saakka kampahampaiset, naaraalla enemmän rihmamaiset. Imukärsä on hyvin pieni ja huulirihmat surkastuneet. Siipiväli 22–25 mm.


title: Rämevihersiipi

text: Rämevihersiiven voi erottaa Iberian niemimaalla tavattavasta "Rhagades predotae" -lajista lähinnä genitaalituntomerkkien avulla.


title: Rämevihersiipi

text: Rämevihersiipeä tavataan useana alalajina Espanjasta ja Ranskasta Euroopan ja Pohjois-Aasian poikki Japaniin. Pohjoismaissa lajia tavataan vain Suomessa, missä levinneisyys ulottuu etelärannikolta suurin piirtein Kokkola-Kuopio-linjalle. Perhoset ovat lennossa yhtenä sukupolvena kesäkuun lopulta heinäkuun lopulle.


title: Rämevihersiipi

text: Suomessa tavattavan rämevihersiiven alalajin "R. p. callunae" elinympäristöä ovat suot, etenkin rämeet, mikä on alalajille tyypillinen piirre. Sen sijaan Keski-Euroopassa laji elää monenlaisissa ympäristöissä ja Aasiassa jopa puutarhoissa. Koiraat lentävät aamusta pitkälle iltapäivään, mutta naaraat pysyttelevät enimmäkseen paikoillaan lähellä paikkaa, jossa ne kuoriutuivat kotelostaan. Perhosten suuosat ovat surkastuneet, eivätkä ne käy kukilla.


title: Rämevihersiipi

text: Toukka talvehtii ja koteloituu valkoisesta silkistä kehräämäänsä kotelokoppaan ravintokasville.


title: Rämevihersiipi

text: Suomen lajiston uhanalaisarvioinnissa 2010 laji katsottiin silmälläpidettäväksi (NT).


title: Rämevihersiipi

text: Toukan pääasiallinen ravintokasvi riippuu alalajista. Pohjois-Euroopassa alalaji "R. p. callunae" elää kanervalla ("Calluna vulgaris"), juolukalla ("Vaccinium uliginosum") sekä suokukalla ("Andromeda polifolia"). Keskieurooppalainen alalaji "R. p. pruni" elää etenkin ruusukasveilla ja aasialainen "R. p. chinensis" monilla lehtipuilla.


title: Jalkapallon maailmanmestaruuskilpailujen 2014 tilastot

text: Tämä artikkeli sisältää jalkapallon maailmanmestaruuskilpailujen 2014 tilastoja.


text: Kuusi maalia:


text: Viisi maalia:


text: Neljä maalia:


text:
Kolme maalia:
Kaksi maalia:
Yksi maali:
Oma maali:Neljä syöttöä:


text: Kolme syöttöä:


text:
Kaksi syöttöä:
Yksi syöttö:


text: Neljä palkintoa:


text: Kolme palkintoa:


text:
Kaksi palkintoa:
Yksi palkinto:


text: Suoran punaisen kortin ottaneet pelaajat


text: Kaksi keltaista korttia samassa ottelussa


title: Platonin Valtio

text: Platonin Valtio ("Plato’s Republic: A Biography") on Simon Blackburnin vuonna 2006 julkaisema kirja Platonin "Valtio"-dialogista.


title: Aziz Bouderbala

text: Abdelaziz El Idrissi Bouderbala (s. 26. joulukuuta 1960 Casablanca) on uransa lopettanut marokkolainen jalkapalloilija. Keskikentällä pelannut Bouderbala edusti seuratasolla muun muassa FC Sionia, Lyonia ja Wydad Casablancaa. Hän pelasi myös Marokon maajoukkueessa vuoden 1986 MM-kilpailuissa, jossa Marokko eteni ensimmäisenä afrikkalaismaana lohkovaiheesta jatkoon. Bouderbala edusti Marokkoa myös neljissä Afrikan-mestaruuskisoissa ja saavutti parhaimmillaan pronssia. Seuratasolla Bouderbala voitti Marokon cupin kolmesti ja kerran Sveitsin cupin.


title: Abdelkrim Merry

text: Abdelkrim Merry (, s. 13. tammikuuta 1955 Casablanca) on marokkolainen jalkapallovalmentaja ja entinen jalkapalloilija. Hyökkääjänä pelannut Merry edusti seuratasolla enimmäkseen ranskalaisseuroja, kuten SC Bastia, Lille, Toulouse ja Saint-Étienne. Hän pelasi myös Marokon maajoukkueessa vuoden 1986 MM-kilpailuissa, jossa hän teki yhden maalin Portugalia vastaan.


title: Timo Junkkaala

text: Timo Junkkaala (s. 22. lokakuuta 1948 Helsinki) on teologian tohtori ja Helsingin yliopiston dosentti kirkkohistorian alalla. Hän jäi eläkkeelle Suomen Raamattuopiston toiminnanjohtajan tehtävästä 1.5.2015, mutta toimii yhä Perusta-lehden päätoimittajana.


title: Timo Junkkaala

text: Timo Junkkaala on syntynyt Helsingissä 22.10.1948, asunut kouluaikana Lempäälässä, jossa päässyt ylioppilaaksi vuonna 1967. Lempäälässä 1960-luvun alussa vaikuttanut hengellinen herätys, jonka keskeisenä henkilönä oli voimakkaan hengellisen uudistuksen kokenut pastori Aimo Sorri, kosketti myös Junkkaalaa, joka tuli herätykseen 13-vuotiaana.


title: Timo Junkkaala

text: Junkkaala opiskeli teologiaa Helsingin yliopistossa, valmistui teologian kandidaatiksi (nyk. maisteri) 1973 ja vihittiin samana vuonna papiksi. Vuosina 1972-1973 hän toimi uskonnonopettajana Kouvolan lyseossa ja siirtyi sen jälkeen Suomen Evankelisluterilaisen Ylioppilas- ja Koululaislähetyksen palvelukseen (nyk. Opiskelija- ja Koululaislähetys), johon hänellä oli syntynyt läheinen yhteys jo opiskeluaikana. Toimittuaan siellä ensin koululais- ja opiskelijapappina, hänet kutsuttiin 1986 järjestön pääsihteeriksi.


title: Timo Junkkaala

text: Junkkaalan aloitteesta järjestettiin kouluissa ja seurakunnissa Suuri Raamattuvisa 1992-1993. Visan finaalit televisioitiin. Koululaisten raamattuvisasta tuli sen jälkeen pysyvä traditio.


title: Timo Junkkaala

text: Vuonna 1993 Junkkaala siirtyi Suomen Raamattuopiston rehtoriksi, jonka tehtävän ohella hän toimi vuodesta 1996 alkaen myös Diakonia-ammattikorkeakoulun (DIAK) yksikönjohtajana. Suomen Raamattuopiston nuorisotyönohjaajakoulutus siirtyi osaksi Diakia. Timo Junkkaalan aloitteesta Diak ja Espoon kaupunki hakivat Ruotsista mallia perhekeskuksesta.


title: Timo Junkkaala

text: Vuonna 2005 Junkkaala kutsuttiin Suomen Raamattuopiston Säätiön toiminnanjohtajaksi. Hänen aikanaan rakennettiin Raamattuopiston päärakennukseen Kauniaisissa lisäsiipi, johon tuli modernit tilat opetusta ja henkilökuntaa varten, ja Vuokatinrantaan lomaosakkeita. Raamattuopiston toiminta uudistui, kun aloitettiin musiikkilinja ja maahanmuuttajien raamattukoulu Kristittynä Suomessa.


title: Timo Junkkaala

text: Timo Junkkaala kirjoitti rippikoulun oppikirjan Tunnetko tien, jonka ensimmäinen laitos ilmestyi 1978. Kirjasta otettiin useita painoksia ja sitä uudistettiin useaan otteeseen.


title: Timo Junkkaala

text: Junkkaala jatkoi teologian opintojaan, toimi muutamaan otteeseen kirkkohistorian assistenttina, suoritti lisensiaattitutkinnon 1983 ja väitteli tohtoriksi 1986. Hänen väitöskirjansa aihe oli "Hannulan herätys. Tutkimus Lounais-Suomen lähetysherätyksestä 1894-1914". Hannulan herätys.


title: Timo Junkkaala

text: Vuonna 1990 Junkkaala julkaisi kirjan Urho Muroma, herätyssaarnaaja ja vuonna 2004 laajan elämäkerran professori Osmo Tiililästä nimellä Osmo Tiililä, protestantti. Sen jälkeen hänet nimitettiin Helsingin yliopiston kirkkohistorian dosentiksi. Junkkaala on kirjoittanut joitakin muitakin kirjoja, mm. kirjan Mitä tiedämme Jeesuksesta. Hän on toiminut pitkään Perusta- ja Elämään- (vuodesta 2015 Elämä) lehden päätoimittajana ja mm. Suomen teologisen instituutin ja Diakonia-ammattikorkeakoulun hallituksen jäsenenä. Vuonna 2004 hän oli mukana perustamassa luterilaisen herätyskristillisyyden keskustelufoorumia, Tiililä-seuraa, jonka puheenjohtajana hän on toiminut.


title: Timo Junkkaala

text: Syksyllä 2016 Junkkaala julkaisi yhdessä Erkki Kuusannmäen kanssa Suomen historiaa käsittelevän kirjan Suomen tarina, Miten Suomesta tuli Suomi. Kirjan teksti on Junkkaalan ja piirroskuvat Kuusanmäen.


title: Timo Junkkaala

text: Keväällä 2017 Junkkaala julkaisi kirjan Oikein väärin ymmärretty Luther.


title: Timo Junkkaala

text:
Junkkaala on Suomen tietokirjailijat ry:n jäsen.
Junkkaalan vaimo Marjatta jäi eläkkeelle kesällä 2014 Helsingin yliopiston Viikin normaalikoulun lehtorin tehtävästä. Heillä on neljä lasta (mm. näytelmäkirjailija Heini Junkkaala) ja seitsemän lastenlasta. Timo Junkkaalan vanhempi veli on teologian tohtori Eero Junkkaala.


title: Elämä pelissä (televisiosarja)

text: Elämä pelissä on Yle TV1:llä vuodesta 2007 alkaen esitetty ohjelma, joka on kannustanut katsojia nettitestien ja myöhemmin myös sähköpostivalmennuksen tuella tavoittelemaan pidempää ja laadukkaampaa elämää.


title: Elämä pelissä (televisiosarja)

text:
Ohjelman vastaavana tuottajana on toiminut Jukka Heinonen, ensimmäisellä kaudella Kari Tervon ja kolmannella kaudella Heli Koskelan kanssa.
"Elämä pelissä" -tv-sarjan on tuottanut Tarinatalo (nykyään ITV Studios Finland) yhteistyössä Ylen kanssa. Nettitestit on kehittänyt ja toteuttanut Kustannus Oy Duodecim yhteistyössä Ylen kanssa (ja ensimmäisellä kaudella Kansanterveyslaitoksen kanssa). Valmennusohjelmat Duodecim on toteuttanut yksin.


title: Elämä pelissä (televisiosarja)

text: Teema: Kuinka vanhaksi haluat elää?


title: Elämä pelissä (televisiosarja)

text: Ohjelman vuonna 2007 kuvatuissa seitsemässä jaksossa nähtiin promoottori Wallu Valpio, Paperiliiton puheenjohtaja Jouko Ahonen, ministeri Liisa Hyssälä, jääkiekkojohtaja Pentti Matikainen, näyttelijä Raakel Lignell ja rocklaulaja Marjo Leinonen. Juontajina toimivat Marco Bjurström ja Heli Koskela ja valmentajina Heimo Langinvainio ja Anne Hyvén.


title: Elämä pelissä (televisiosarja)

text: Ohjelman henkilöt tekivät ensin elinajanodotetestin, jonka tulokset julkistettiin sarjan studioavauksessa. Sen jälkeen he aloittivat kolmen valmentajan tuella elämäntaparemontin, jonka vaiheet kerrottiin kullekin omistetussa seurantajaksossa. Uudet elinajanodotteet julkistettiin sarjan päätösjaksossa. Kansanterveyslaitoksen ja Kustannus Oy Duodecimin valmistama elinajanodotetesti julkistettiin Ylen nettisivulla, ja se tehtiin yli 600 000 kertaa.


title: Elämä pelissä (televisiosarja)

text: Teema: Onnellisuuden salaisuus


title: Elämä pelissä (televisiosarja)

text: Ohjelman vuonna 2009 kuvatuissa seitsemässä jaksossa nähtiin muusikko Ville Pusa, Pia Matilainen, Teija Halonen, laulaja Anneli Saaristo ja Martti Attila. Juontajina toimivat Marco Bjurström ja Heli Koskela ja valmentajina Heimo Langinvainio ja Anne Hyvén.


title: Elämä pelissä (televisiosarja)

text: Päähenkilöt tekivät ensin onnellisuustestin ja tavoittelivat sen jälkeen onnellisuutensa kohentamista positiiviseen psykologiaan nojautuvan valmennuksen tukemana. Sarjan rakenne vastasi muuten ensimmäistä kautta, mutta tällä kertaa päähenkilöiden valmennusta seurattiin rinnatusten dokumentaarisissa jaksoissa. Onnellisuustesti oli myös edelleen katsojien tehtävissä netissä.


title: Elämä pelissä (televisiosarja)

text: Teema: Voiko siihen kuolla?


title: Elämä pelissä (televisiosarja)

text: Ohjelman vuonna 2012-2013 esitetyissä seitsemässä jaksossa nähtiin Timo T. A. Mikkosen puoliso Nina Mikkonen, näyttelijä Oskari Katajisto, liikemies Kai Mäkelä, kiinteistövälittäjä Jethro Rostedt ja näyttelijä Irina Krohn. Juontajina toimivat Marco Bjurström ja Heli Koskela ja valmentajina Heimo Langinvainio ja Anne Hyvén.


title: Elämä pelissä (televisiosarja)

text: Yli 400 000 suomalaista teki Elämä pelissä -testin, jonka päätulokset olivat V-indeksi ja elinajanodote. Sähköpostivalmennukseen osallistu yli 50 000 katsojaa.


title: Elämä pelissä (televisiosarja)

text: Teema: Jotta suomalaiset rakastaisivat enemmän


title: Elämä pelissä (televisiosarja)

text: Ohjelman vuonna 2015 kuvatuissa ja vuoden 2016 keväällä lähetetyissä seitsemässä jaksossa nähtiin mäkihyppääjä Toni Nieminen vaimonsa Heidin kanssa, näyttelijä Lena Meriläinen miehensä tv-vaikuttaja Olli Tolan kanssa ja malli Ninja Sarasalo-Tamura ja aviomies Yoshiki Tamura sekä tatuointitaiteilija Wilma Schlizewski ja puolisonsa Olli Väätäinen. Ohjelman juontajana toimi Jenni Pääskysaari ja parisuhdevalmentajana psykologi Tony Dunderfelt. Elämä pelissä -parisuhdetesti oli katsojien tehtävissä netissä. Sen päätulos oli Rakkausarvio.


title: Elämä pelissä (televisiosarja)

text: Elämä pelissä -sarjan ensimmäinen tuotantokausi valittiin vuoden parhaaksi tosi-tv-ohjelmaksi Kultainen TV -gaalassa.


title: Elämä pelissä (televisiosarja)

text: Toiseen tuotantokauteen perustuva formaatti "The Happiness Project" voitti Formaatti Finlandian ja saavutti kolmannen sijan EBU:n Creative Forumin formaattikilpailussa Genevessä.


title: Elämä pelissä (televisiosarja)

text: Kolmanteen kauteen pohjautuva "Pissed Off" voitti tv-media C21:n ja formaattijärjestö Frapan järjestämän formaattikilpailun monimediasarjan Cannesissa vuonna 2013. Lisäksi "Pissed Off" saavutti ”Runner-up”-pakinnon EBU:n Creative Forumin formaattikilpailussa Berliinissä.


title: Elämä pelissä (televisiosarja)

text:
"Elämä pelissä" -formaatit ovat tuoneet vientituloja yli kymmenestä maasta. Menestynein formaateista on "The Happiness Project", josta on tehty kymmenen optio- ja kaksi lisenssisopimusta. Pro Sieben toteutti ohjelman Saksassa vuonna 2011 ja NRK Norjassa vuonna 2013. Molemmissa maissa julkaistiin myös suomalaisten kehittämä onnellisuustesti.
ITV Studios Finland, Yle ja Kustannus Oy Duodecim omistavat yhdessä "The Happiness Project-" ja "Pissed Off" -formaatit.


title: Kreikan prefektuurit

text: Kreikan prefektuurit (; yksikössä νομός, "nomós"; joskus suomeksi läänit tai maakunnat) muodostivat aluejaon, joka jakoi Kreikan valtion 51 hallinnolliseen alueeseen.


title: Kreikan prefektuurit

text: Kukin prefektuuri kuului yhteen Kreikan 13 alueesta eli periferiasta. Prefektuureista Attikan prefektuuri koostui neljästä aliprefektuurista (νομαρχία, "nomarhía"), joita käsiteltiin monessa yhteydessä itsenäisten prefektuurien tavoin. Tällä tavoin laskettuna prefektuurien lukumääräksi mainitaan usein 54. Osa prefektuureista muodosti ylemmällä tasolla yliprefektuurin (υπερνομαρχία, "ipernomarhía"). Prefektuurit jakaantuivat kuntiin. Suurin osa prefektuureista jakaantui lisäksi provinsseihin.


title: Kreikan prefektuurit

text: Prefektuurit lakkautettiin vuonna 2011 Kallikrates-suunnitelmana tunnetun aluehallintouudistuksen myötä ja korvattiin alueyksiköillä. Alueyksiköistä monet vastaavat nimeltään ja alueeltaan jotain entistä prefektuuria (poikkeuksena alueyksiköt, jotka muodostettiin pilkkomalla aiempi prefektuuri useammaksi alueyksiköksi).


title: Kreikan prefektuurit

text: Seuraavassa esitetään Kreikan prefektuurit sellaisena kuin ne olivat vuonna 2010:


title: Luettelo pikkuplaneetoista: 396001–397000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
396001:stä ja päättyen 397000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 397001–398000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
397001:stä ja päättyen 398000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 398001–399000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
398001:stä ja päättyen 399000:een.
Kokonaisen luettelon löytää katsomalla Luettelo pikkuplaneetoista.


title: Julius Perovuo

text: Julius Perovuo (s. 1994) on suomalainen jalkapalloilija, joka kuuluu FC Hongan kakkosjoukkueen Pallohongan sopimuspelaajiin.


title: Julius Perovuo

text: Perovuo teki ensiesiintymisensä Veikkausliigassa 15. kesäkuuta 2014 tultuaan vaihdosta kentälle hänen seuransa Hongan kohdatessa vierasottelussa Kuopion Palloseuran. Ottelu päättyi KuPS:n 2–0-voittoon.


title: M-Aminobentsotrifluoridi

text: m-Aminobentsotrifluoridi (CHNF) on orgaaninen yhdiste ja aniliinin johdannainen. Yhdistettä voidaan käyttää orgaanisessa synteesissä valmistettaessa muun muassa rikkaruohomyrkkyjä ja lääkeaineita. m-Aminobentsotrifluoridi on o- ja p-aminobentsotrifluoridien isomeeri.


title: M-Aminobentsotrifluoridi

text: m-Aminobentsotrifluoridi on huoneenlämpötilassa väritöntä tai kellertävää nestettä. Yhdiste liukenee hieman veteen ja paremmin orgaanisiin yhdisteisiin kuten etanoliin ja dietyylieetteriin. Yhdisteen aminoryhmä reagoi tyypillisten aniliinien tavoin muodostaen tiosyanaatin esimerkiksi fosgeenin kanssa ja aminoryhmä voidaan korvata jollain muulla nukleofiilillä, kun siitä ensin muodostetaan diatsoniumsuola. Kromihappo hapettaa yhdisteen trifluorietikkahapoksi.


title: M-Aminobentsotrifluoridi

text: m-Aminobentsotrifluoridia valmistetaan lähtemällä bentsotrifluoridista. Ensimmäisessä vaiheessa yhdiste reagoi väkevien typpihapon ja rikkihapon seoksen kanssa, jolloin se nitrautuu muodostaen pääasiassa m-nitrobentsotrifluoridia. Tämä yhdiste pelkistetään vedyttämällä ja reaktiossa voi sivutuotteina muodostua myös o- ja p-isomeereja.


title: M-Aminobentsotrifluoridi

text: m-Aminobentsotrifluoridin tärkein käyttökohde on muiden yhdisteiden valmistus. Siitä valmistetaan muun muassa selektiivisinä herbisideinä käytettäviä fluometuronia ja norfluratsonia ja lääkkeinä käytettäviä flufenaamihappoa ja niflumiinihappoa.


title: Ricardo Rodríguez (jalkapalloilija)

text: Ricardo Iván Rodríguez Araya (s. 25. elokuuta 1992) on sveitsiläinen jalkapalloilija, joka edustaa Serie A:ssa pelaavaa AC Milania. Vasemman laitapuolustajan pelipaikalla pelaava Rodríguez kuuluu myös Sveitsin jalkapallomaajoukkueeseen. Hänen isänsä on espanjalainen ja äiti chileläinen.


title: Ricardo Rodríguez (jalkapalloilija)

text: Kotikaupungissaan Zürichissä jalkapalloilun aloittanut Rodríguez teki ammattilaissopimuksen FC Zürichin kanssa vuonna 2009. Kahden vuoden Zürich-jakson jälkeen hän siirtyi Saksan Bundesliigan VfL Wolfsburgiin tammikuussa 2012. Hänestä tuli heti yksi valmentaja Felix Magathin luottomiehistä. Marraskuussa 2013 Rodríguez iski ensimmäisen Bundesliiga-maalinsa, suoraan vapaapotkusta Borussia Dortmundia vastaan. Kauden 2013-2014 aikana hän sai koottua viisi maalia ja yhdeksän syöttöä. Kaudella 2014-2015 Rodríguez onnistui maalinteossa 26 ottelussa kuudesti ollen mukana voittamassa DFB-Pokalia. Elokuussa 2015 hän oli mukana voittamassa DFL-Supercupia.


title: Ricardo Rodríguez (jalkapalloilija)

text: Nuorten maajoukkueissa Sveitsiä edustanut ja alle 17-vuotiaiden maailmanmestaruuden vuonna 2009 voittanut Rodríguez debytoi Sveitsin jalkapallomaajoukkueessa lokakuussa 2011 Walesia vastaan EM-karsinnoissa. Hän kuului Sveitsin joukkueeseen vuoden 2012 kesäolympialaisissa Lontoossa. 2014 toukokuussa Sveitsin päävalmentaja Ottmar Hitzfeld valitsi Rodríguezin MM-kisoihin Brasiliaan. Hän pelasi turnauksessa Sveitsin jokaisessa neljässä ottelussa.


title: Ricardo Rodríguez (jalkapalloilija)

text: Rodríguezin pikkuveli Francisco Rodríguez edustaa Sveitsin Superliigassa pelaavaa FC Luzernia ja isoveli Roberto Rodríguez Sveitsin Superliigassa pelaavaa FC Zürichiä.


title: Maurice Brunner

text: Maurice Brunner (s. 29. tammikuuta 1991 Männedorf, Sveitsi) on sveitsiläinen jalkapalloilija, joka edustaa kotimaansa Raiffeisen Super Leaguessa pelaavaa FC Zürichiä. Brunnerin numero joukkueessa on 24. Hän on pelannut Sveitsin alle 20-vuotiaiden maajoukkueessa yhden ottelun vuonna 2011.


title: Maurice Brunner

text: Zürichin lisäksi oikean laitakeskikenttäpelaajan paikalla pelaava Brunner on pelannut Challenge Leaguen FC Winterthurissa sekä FC Zürichin kakkosjoukkueessa. Nykyistä seuraansa hän on edustanut vuodesta 2011 asti. Kaudella 2013-2014 hän voitti seuran kanssa Sveitsin cupin. Seuraavalla kaudella eli kaudella 2014-2015 Brunner debytoi Zürichin paidassa Eurooppa-liigassa.


title: Maurice Brunner

text: Brunner on 180 senttimetriä pitkä.


title: Lahna (astia)

text: Lahna oli kieltolain aikaan pirtun salakuljetuksessa käytetyn puolen litran peltiastian kansanomainen nimitys.


title: Aliou Cissé

text: Aliou Cissé (s. 24. maaliskuuta 1976 Ziguinchor) on senegalilainen jalkapallovalmentaja ja entinen jalkapalloilija. Maaliskuusta 2015 lähtien hän on toiminut Senegalin jalkapallomaajoukkueen päävalmentajana.


title: Aliou Cissé

text: Keskikentällä ja puolustajana pelannut Cissé aloitti ammattilaisuransa Ranskassa, jossa hän edusti muun muassa Lilleä, PSG:tä ja Montpellier’ta. Cissé pelasi myös neljä kautta Englannin valioliigassa edustaen Birmingham Cityä ja Portsmouthia. Cissé päätti pelaajauransa Nîmes Olympiquen riveissä kauden 2008–2009 jälkeen.


title: Aliou Cissé

text: Cissé pelasi Senegalin maajoukkueessa vuosina 1999–2005. Hän edusti maataan kolmissa arvokisoissa Afrikan-kisoissa 2002, MM-kisoissa 2002 ja Afrikan-kisoissa 2004. Hän saavutti hopeaa vuoden 2002 Afrikan-kisoissa ja MM-kisoissa puolestaan Senegal selvisi puolivälieriin.


title: Jäkärlän keramiikka

text: Jäkärlän keramiikka eli Jäkärlän ryhmän keramiikka on suomalainen kivikautisen keramiikan tyylisuunta, jota valmistivat Jäkärlän ryhmän jäsenet. He olivat subneoliittisia metsästäjä-keräilijä-kalastajia Suomenlahden, Ahvenanmeren ja Pohjanlahden rannikoilla. Nämä ryhmät jatkoivat keraamisten astioiden valmistusperinnettä varhaiskampakeraamiikan jälkeen ja tyypillisen kampakeramiikan rinnalla. Jäkärlän keramiikka kuuluu kampakeramiikan läntiseen ryhmään. Kirjallisuudessa siitä käytetään lyhennettä "Jäk" ja sitä valmistettiin noin 4300−3700 eaa..


title: Jäkärlän keramiikka

text: Astiat valmistettiin vyöhyketekniikalla, jossa nauhaksi kaulittu kaistale kierrettiin pohjan ympärille tai kiinnitettiin edellisen nauhan jatkeeksi. Näin muodostui astian seinämä, joka päättyi profiilittomaan suuaukkoon. Reuna saatettiin joskus taivuttaa hieman sisäänpäin, mutta yleensä se oli suora. Astian muoto muistutti pääpiirteissään kampakeramiikan läntisen ryhmän astioita.


title: Jäkärlän keramiikka

text: Savimateriaali valmistettiin sekoittamalla siihen vähän orgaanista materiaalia sideaineeksi. Sideaineita olivat muun muassa ruoho ja muu kasvikuitu sekä Cardium-simpukan tai kotiloiden kuorimurska. Polttaminen hävitti kasvissekoitteen jättäen keramiikan huokoiseksi. Suomalaisen maaperän happamuus liuotti lisäksi simpukan kalkkikuoren jättäen löydetyt sirpaleet entistä huokoisemmaksi. Astian sirpaleiden mureneminen saattaa johtua myös heikosta poltosta, koska kalkki ei siedä liian kovaa kuumuutta (alle 750 °C).


title: Jäkärlän keramiikka

text: Löytöjen perusteella ei ole voitu rekonstruoida kokonaista saviruukkua, mutta kappaleista on päätelty niiden olleen samantapaisia kuin muillakin kampakeraamisilla ryhmillä. Astiat olivat joko pyöreäpohjaisia tai suippokärkisiä eikä astian reunaa taivutettu jyrkästi tai sitä vahvistettu paksummalla savimassalla. Osa astioista oli suuria varastoruukkuja ja osa pienempiä keittoastioita. Aivan pieniä astioitakin valmistettiin, kuten esimerkiksi Kolmhaarasta löydetyt kaksi pientä kuppia osoittavat. Ensimmäisen suuaukon läpimitta oli vain 8,5 senttimetriä (cm) ja astian korkeus oli 5,3 cm. Sen koristelu sisälsi runsaasti rengaskuvioita (ehkä ruokonpää). Toisen kupin läpimitta oli 10,5 cm ja korkeus 6,0 cm. Sen koristelu sisälsi kalanruotoon aseteltuja kampaleimoja. Muut Kolmhaaran löydöt olivat suurten ruukkujen sirpaleita, joista ei voinut muodostaa ehjää astiaa.


title: Jäkärlän keramiikka

text: Astioiden koristelu oli lähes samanlaista kuin varhaiskampakeramiikassakin, mutta muutamin poikkeuksin. Jäkärlän keramiikassa käytettiin pääasiassa leveitä kampaleimoja, jotka olivat toukkamaisen soikeita. Ne ryhmiteltiin vaakasuoriin riveihin ja painettiin saveen vaihtelevissa asennoissa. Koristelussa ei käytetty kuoppia. Koko astia koristeltiin ulkopuolelta ja joskus myös sisäpuoleltakin.


title: Jäkärlän keramiikka

text: Muitakin koriste-elementtejä esiintyy: kapeita kampaleimoja, kierrenuoraleimat (naru kiedottu tikun ympärille), rengasleimat (ruokonpää), suiponsoikeat ja ryyninmuotoiset painaumat sekä kolmiot.


title: Jäkärlän keramiikka

text: Jo nuoremmalla varhaiskampakeraamisella kaudella Jäkärlän keramiikkaa erottuu joukosta 4300 eaa. alkaen. Kun tyypillinen kampakeramiikka levisi nopeasti Suomeen, jäi Lounais-Suomeen tämä pieni Jäkärlän ryhmä, jossa ei valmistettu tyypillistä kampakeramiikkaa. Selitykseksi on tarjottu eri väestöpohjaa, sillä tyypillisen kampakeramiikan leviämisen mukana Fennoskandiaan muutti Karjalasta myös lisää ihmisiä, jotka eivät asettuneet lounaisrannikolle.


title: Jäkärlän keramiikka

text: Keramiikan levintä oli varsin rajattua ja tiheimmillään ryhmät olivat Aurajoen ja Kokemäenjoen välisellä rannikolla. Myös muualla oli Jäkärlän keramiikkaa valmistavia ryhmiä. Asuinpaikkoja löytyy Länsi-Uudellamaalla ja Etelä-Pohjanmaalla. Tunnetuimpia asuinpaikkoja ovat esimerkiksi Turussa Maarian "Jäkärlä", Euran "Kolmhaara", Hinnerjoen "Lammila" ja Köyliössä "Köyliönjoen asuinpaikat".


title: Jäkärlän keramiikka

text: Koska jokaisella asuinpaikalla, jossa Jäkärlän keramiikkaa esiintyy, löytyy myös sitä hieman nuorempaa tyypillistä kampakeramiikkaa, arvellaan Jäkärlän ryhmän lopulta sulautuneen ympäröivään valtakulttuuriin 3700 eaa. mennessä. Ryhmän asuinpaikoilla löytöesineistö ja keramiikka muuttui tyypillisen kampakeramiikan kaltaiseksi eikä siten enää erottunut siitä.


title: Jäkärlän keramiikka

text: Aarne Äyräpää huomasi Jäkärlän keramiikan erityisaseman muihin ryhmiin nähden ja Torsten Edegren, joka tutki sitä paljon, kuvasi väitöskirjassaan ryhmän piirteet. Muita ryhmää tutkineita ovat esimerkiksi C. F. Meinander ja Henrik Asplund.


title: Kiinannakkeli

text: Kiinannakkeli ("Sitta villosa") on nakkelien heimoon kuuluva varpuslintu.


title: Kiinannakkeli

text: Kiinannakkelia tavataan Kiinassa, Pohjois-Koreassa ja Venäjän kaakkoisosissa. Lajin ei uskota olevan vaarassa, ja se on luokiteltu elinvoimaiseksi.


title: Mustalakkinakkeli

text: Mustalakkinakkeli ("Sitta leucopsis") on nakkelien heimoon kuuluva varpuslintu.


title: Mustalakkinakkeli

text: Mustalakkinakkelia tavataan Afganistanissa, Kiinassa, Intiassa, Nepalissa ja Pakistanissa. Lajin ei uskota olevan vaarassa, ja se on luokiteltu elinvoimaiseksi.


title: Mustaotsanakkeli

text: Mustaotsanakkeli ("Sitta frontalis") on nakkelien heimoon kuuluva varpuslintu.


title: Mustaotsanakkeli

text: Mustaotsanakkelia tavataan laajalla alueella Etelä- ja Kaakkois-Aasiassa. Lajin on raportoitu olevan suurimmaksi osaksi yleinen ja jopa runsaslukuinen suotuisissa elinympäristöissä. Se on luokiteltu elinvoimaiseksi.


title: Vietnaminnakkeli

text: Vietnaminnakkeli ("Sitta solangiae") on nakkelien heimoon kuuluva varpuslintu.


title: Vietnaminnakkeli

text: Vietnaminnakkelia tavataan Kiinassa, Laosissa ja Vietnamissa. Lajin levinneisyysalue on suhteellisen pieni ja aukkoinen, ja sen populaation arvellaan olevan suhteellisen pieni. Sitä uhkaa elinympäristöjen tuhoutuminen, ja laji on luokiteltu silmälläpidetäväksi.


title: Amara Traoré

text: Amara Traoré (s. 25. syyskuuta 1965 Saint-Louis) on senegalilainen jalkapallovalmentaja ja entinen jalkapalloilija. Hän on toiminut vuodesta 2013 lähtien guinealaisen Horoya AC:n päävalmentajana.


title: Amara Traoré

text: Hyökkääjänä pelannut Traoré pelasi kotimaassaan Senegalissa vuosina 1984–1988. Sittemmin hän siirtyi Ranskaan, jossa myös pelasi lähes koko uransa. Hän pelasi yhteensä yhdeksän kautta Gueugnon riveissä. Parhaimmillaan Traoré teki yhden kauden aikana joukkueelleen 23 maalia Ligue 2:ssa. Traoré edusti myös Metziä ja Châteauroux'ta. Hän pelasi yhden kauden Arabiemiraateissa Al-Wahdan riveissä.


title: Amara Traoré

text: Traoré pelasi Senegalin maajoukkueessa vuosina 1987–2002. Hän edusti maataan neljissä arvokisoissa, joista parhaimmaksi saavutukseksi jäi hopeaa vuoden 2002 Afrikan-kisoissa ja puolivälierä paikka 2002 MM-kisoissa.


title: Pohjoisen ulottuvuuden ympäristökumppanuus

text: Pohjoisen ulottuvuuden ympäristökumppanuudessa (NDEP) keskitytään pohjoisen ulottuvuuden alueen ympäristön erityiskysymyksiin: vesistöjen suojeluun (Itämeri ja Barentsinmeri) sekä ydinturvallisuuteen ja erityistoimintaan kuten jätehuoltoon ja kaukolämpöhankkeisiin. Ympäristökumppanuus perustettiin vuonna 2001. Sen tavoitteena on vahvistaa ja ohjata rahoitusta tärkeisiin rajat ylittäviin ympäristöhankkeisiin pohjoisen ulottuvuuden alueella.


text: Kumppanuuden tueksi perustettiin kansainvälisten rahoituslaitosten aloitteesta ympäristökumppanuusrahasto, jossa ovat mukana Euroopan unioni, Alankomaat, Belgia, Iso-Britannia, Kanada, Norja, Ranska, Ruotsi, Saksa, Suomi, Tanska, Valko-Venäjä ja Venäjä. Rahastoon on vuoteen 2013 mennessä osoitettu varoja yhteensä 342 miljoonaa euroa, josta ympäristöhankkeisiin on sidottu 177 miljoonaa euroa ja ydinturvallisuushankkeisiin 165 miljoonaa euroa.


text: Ympäristökumppanuusrahasto rahoittaa ympäristö- ja energiatehokkuushankkeita Luoteis-Venäjällä ja Kaliningradissa sekä ydinjätehankkeita etenkin Kuolan niemimaalla. Konkreettisin esimerkki ympäristöhankkeista ovat Pietarin jätevesienpuhdistushankkeet, joiden seurauksena 98,4 prosenttia Suomenlahteen laskevista jätevesistä puhdistetaan. Ympäristöyhteistyötä tehdään myös Itämeren valuma-alueeseen kuuluvan Valko-Venäjän kanssa. Ydinturvallisuussektorilla toteutetaan muun muassa radioaktiivisen jätteen käsittelyyn ja käytetyn ydinpolttoaineen turvalliseen varastointiin liittyviä hankkeita.


text: Ympäristökumppanuuteen osallistuvat alueella toimivat kansainväliset rahoituslaitokset kuten Euroopan jälleenrakennus- ja kehityspankki (EBRD), Euroopan investointipankki (EIB), Pohjoismaiden investointipankki (NIB) sekä Pohjoismaiden ympäristörahoitusyhtiö (NEFCO).


Pohjoisen ulottuvuuden sosiaali- ja terveyskumppanuus (NDPHS) perustettiin vuonna 2003 torjumaan tarttuvia tauteja ja elintapasairauksia, parantamaan pohjoisen ulottuvuuden alueen asukkaiden hyvinvointia ja elämänlaatua sekä edistämään yhteistyötä terveys- ja sosiaalisektorilla. Kumppanuuden ytimen muodostavat asiantuntijaryhmät, joita ovat 1. HIV/AIDS, 2. perus- ja vankilaterveydenhuolto, 3. alkoholi ja muut päihteet ja 4. elintapoihin liittyvät ei-tarttuvat taudit. Kumppanuuden sihteeristö toimii Tukholmassa. Kumppanuudella ei ole hankerahastoa, vaan kiinnostuneet tahot rahoittavat hankkeita tapauskohtaisesti.


title: All That She Wants

text: All That She Wants on ruotsalaisyhtye Ace of Basen toinen single, joka julkaistiin alun perin vuonna 1992. Kappaleen tuotti Denniz Pop. Vuoden 1993 alkupuolella kappale saavutti listojen kärkisijoituksia monissa valtioissa, kuten Tanskassa, Saksassa, Isossa-Britanniassa sekä Australiassa. Kappale palkittiin Yhdysvalloissa platinalla, jossa se saavutti listan toisen sijan. Se on yksi niistä Yhdysvaltain menestyneimmistä kappaleista, joka on saavuttanut parhaimmillaan listan toisen sijan: se pysyi Billboard Hot 100-listan kolmen parhaan joukossa kolme kuukautta.


title: All That She Wants

text: Kappaleelle on tehty myös musiikkivideo, jonka ohjasi Matt Broadley. Videolla näkyvä mysteerinen nainen on tanskalainen näyttelijä sekä laulaja-lauluntekijä Christiane Bjørg Nielsen. Mega Recordsin johtajan, Claus Corneliusin mukaan Nielsen antoi kuvaajien kuvata videon hänen asunnossaan.


title: Tryptofoli

text: Tryptofoli on aromaattinen alkoholi, joka aikaansaa unen ihmisillä. Sitä muodostuu maksassa disulfiraami-hoidon jälkeen. Unitautia aiheuttava "Trypanosoma"-loinen tuottaa sitä aineenvaihduntatuotteena, aiheuttaen taudin tunnusomaiset oireet. Se muistuttaa rakenteeltaan serotoniinia ja melatoniinia, jotka liittyvät unen säätelyyn.


title: Sam Lofquist

text: Samuel Lofquist (s. 15. maaliskuuta 1990 Somerset, Wisconsin, Yhdysvallat) on yhdysvaltalainen jääkiekkopuolustaja, joka pelaa KHL-joukkue Torpedo Nižni Novgorodissa. Hän on pelityyliltään kahden suunnan puolustaja. Lofquist laukoo oikealta. Hänen lyöntilaukauksensa nopeudeksi on parhaimmillaan mitattu 170 km/h.


title: Sam Lofquist

text: Lofquistin kasvattajaseura on Wisconsin Fire. Hän pelasi Yhdysvaltain maajoukkueen kehitysohjelmassa vuosina 2006–2008 pelaten pääasiassa NAHL-liigaa. Kaudeksi 2008–2009 Lofquist siirtyi opiskelemaan Minnesotan yliopistoon. Kesken kauden 2009–2010 hän siirtyi sieltä kuitenkin OHL-joukkue Guelph Stormiin. Lofquist oli kaudella 2010–2011 joukkueen tehokkain puolustaja tehoilla 8+28=36. OHL-kautensa päätteeksi hän siirtyi amatööritry-out -sopimuksella AHL-joukkue Houston Aerosiin, jossa Lofquist pelasi yhden ottelun tehden siinä yhden syöttöpisteen.


title: Sam Lofquist

text: Kaudeksi 2013–2014 Lofquist siirtyi vuoden mittaisella sopimuksella Djurgårdens IF:ään. Hän oli kauden päätteeksi nostamassa joukkuetta Allsvenskanista SHL:ään. Kaudeksi 2014–2015 Lofquist siirtyi 1+1-vuotisella sopimuksella SM-liigajoukkue Saimaan Palloon. Hän jakoi tehoilla 9+19=28 koko liigan puolustajien pistepörssin yhdeksännen sijan HPK:n Craig Schiran kanssa. Huhtikuussa 2015 SaiPa käytti Lofquistin sopimuksessa olleen option ja teki vuoden mittaisen jatkosopimuksen hänen kanssaan. Kaudella 2015–2016 Lofquist oli joukkueen tehokkain puolustaja tehoilla 10+17=27, joilla hän jakoi SM-liigan puolustajien pistepörssin kuudennen sijan KooKoon Ryan O'Connorin kanssa.


title: Sam Lofquist

text: Lofquist siirtyi kaudeksi 2016–2017 KHL-joukkue Torpedo Nižni Novgorodiin.


title: Sam Lofquist

text: Lofquist pelasi alle 18-vuotiaiden MM-kilpailuissa vuonna 2008, jolloin hän voitti pronssia.


title: Sam Lofquist

text: Lofquistilla on ruotsalaisia sukujuuria. Hänen isänsä Gordy pelasi amerikkalaista jalkapalloa NFL-tasolla Minnesota Vikingsin joukkueessa. Lofquist sai Ruotsissa pelatessaan Kallen mätitahnan etiketistä muistuttavien kasvonpiirteidensä vuoksi lempinimen "Kalles Kaviar".


title: Uusi tie (lehti)

text: Uusi Tie on viidesläisen herätysliikkeen piirissä syntynyt aikakauslehti, jota julkaisee Kustannus Oy Uusi Tie. Sen päätoimittaja on Leif Nummela.


title: Silhouettes

text: Silhouettes on ruotsalaisen DJ-housetuottaja Aviciin kappale, joka sisältää Salem Al Fakirin esittämiä vokaaleja. Single julkaistiin ensin Isossa-Britanniassa 27. huhtikuuta 2012. Kappale oli vuotanut jo aiemmin internetiin alkuvuodesta 2011, joka sisälsi erilaiset sanoitukset kuin lopullinen versio. Jotkut musiikkiblogit ovat virheellisesti nimenneet kappaleen "Flashiksi".


title: Mark Geiger

text: Mark W. Geiger (s. 25. elokuuta 1974) on yhdysvaltalainen jalkapallotuomari, joka tuomitsee ammatikseen Kanadan ja Yhdysvaltain MLS-liigassa. Hän on entiseltä ammatiltaan matematiikan opettaja. Geiger valittiin MLS:n vuoden tuomariksi vuonna 2011.


title: Mark Geiger

text: Ensimmäistä kertaa Geiger kokeili tuomaroimista 14-vuotiaana vuonna 1988. Hän on tuominnut pelejä Major League Soccerissa vuodesta 2004 asti. Hän tuomaroi alle 20-vuotiaiden CONCACAF Gold Cupin finaalin vuonna 2011. Samana vuonna hänet valittiin tuomariksi saman ikäluokan MM-kisoihin Kolumbiaan. Näissäkin kisoissa Geiger sai kunnian tuomaroida finaalissa, ollen ensimmäinen amerikkalainen, joka tuomaroi miesten MM-finaalin. Vuonna 2012 hänet valittiin tuomaroimaan olympialaisiin Lontoohon. Näissä kisoissa Geiger tuomaroi yhden puolivälierän. 2013 hän oli CONCACAFin edustaja seurojen MM-kilpailuissa. Geiger valittiin myös MM-kisoihin 2014 Brasiliaan tuomariksi, jossa hän teki debyyttinsä alkulohkon ottelussa Kolumbia-Kreikka Belo Horizontessa.


title: Almost Human

text: Almost Human on tulevaisuuteen sijoittava scifi-poliisisarja, jonka ensimmäinen jakso esitettiin Yhdysvalloissa Foxilla 17. marraskuuta 2013. Sarja jäi 13 jakson mittaiseksi, sillä kanava ei tilannut siitä enää toista tuotantokautta.


title: Almost Human

text: Suomessa sarjaa alettiin esittää Subilla maanantain myöhäisillassa 9. kesäkuuta 2014.


title: Almost Human

text: Eletään vuotta 2048. Tiede ja teknologia ovat kehittyneet hallitsemattomasti, ja rikosten määrä on noussut 400 prosenttia. Jokaisen poliisin työpariksi on määrätty kehittynyt taisteluandroidi.


title: Almost Human

text: Sarjan pääosassa on rikosetsivä John Kennex (Karl Urban), joka joutuu tiiminsä kanssa vihollisten eli insyndikaattien väijytykseen. Muut tiimin jäsenet kuolevat räjähdyksessä, mutta hän jää henkiin ja vaipuu koomaan 17 kuukaudeksi. Herättyään hän syyttää jalkansa menettämisestä ja työkaverinsa kuolemasta MX-androidia, joka ei suostunut auttamaan heitä, vaan loogisesti ajatteleva robotti jäi taistelemaan todennäköisemmin selviävien puolesta. Kooman seurauksena hän menetti myös osan muistiaan eikä hänellä ole tietoa tyttöystävänsä olinpaikasta.


title: Almost Human

text: Palattuaan töihin vastahakoinen Kennex saa työparikseen uuden DRN-mallisen androidin, josta on tehty mahdollisimman inhimillinen ja jolla on tunteet. Dorian (Michael Ealy) ei halua itsestään käytettävän esimerkiksi sanaa ”synteetti”. Sarjassa seurataan heidän ystävyytensä kehittymistä.


title: Admir Mehmedi

text: Admir Mehmedi (s. 16. maaliskuuta 1991 Gostivar, Makedonia) on jugoslavialaissyntyinen sveitsiläinen jalkapalloilija, joka edustaa Bundesliigassa pelaavaa Bayer Leverkusenia. Hän on pelipaikaltaan keskushyökkääjä. Mehmedi perheineen muutti Sveitsiin hänen ollessaan vain kaksivuotias. Nykyisin Admir Mehmedi kuuluu Sveitsin jalkapallomaajoukkueeseen.


title: Admir Mehmedi

text: Mehmedi aloitti jalkapalloilun AC Bellinzonassa kahdeksanvuotiaana. Hän aloitti ammattilaisuransa vuonna 2008 FC Zürichin riveissä, jota Mehmedi ehtikin edustaa neljä vuotta, ennen kuin siirtyi tammikuussa 2012 Ukrainaan, Dynamo Kiovan riveihin. Hän sai peliaikaa vain harvoin Kiovassa pelatun puolentoista vuoden aikana, joten Mehmedi siirtyi heinäkuussa 2013 lainalle Saksan Bundesliigan SC Freiburgin riveihin. Freiburg päättikin ostaa omakseen hyvän kauden pelanneen Mehmedin kuudella miljoonalla eurolla toukokuussa 2014.


title: Admir Mehmedi

text: Kaudella 2014-2015 Mehmedi teki 28 Bundesliiga-ottelussa neljä maalia ja siirtyi vain yhden Freiburg-kauden jälkeen saman sarjan Bayer Leverkuseniin.


title: Admir Mehmedi

text: Sveitsin nuorten maajoukkueissa pelanneen ja alle 21-vuotiaiden luottopelaajaksi nousseen Mehmedin debyytti maajoukkuetasolla koitti Englantia vastaan EM-karsintaottelussa vuonna 2011. Hän teki ensimmäisen maalinsa Saksaa vastaan vuonna 2012. Sveitsin jalkapallomaajoukkueen päävalmentaja Ottmar Hitzfeld valitsi Mehmedin MM-kisoihin 2014. Ensimmäisessä ottelussa Ecuadoria vastaan vaihdosta kentälle tullut Mehmedi tasoitti pelin puskemalla Ricardo Rodríguezin kulman maaliin. Sveitsi voitti ottelun lopulta 2-1.


title: Imathia

text: Imathia () eli Imathian alueyksikkö (Περιφερειακή ενότητα Ημαθίας, "Perifereiakí enótita Imathías") on yksi Kreikan alueyksiköistä. Se sijaitsee Keski-Makedonian alueella ja sen hallinnollinen keskus on Véroia. Alueyksikön pinta-ala on 1 701 neliökilometriä ja asukasluku 140 611 (vuonna 2011).


title: Imathia

text: Alueyksikkö perustettiin vuoden 2011 alussa Kallikrates-suunnitelman myötä ja se korvasi tuolloin lakkautetun Imathian prefektuurin (Νομός Ημαθίας, "Nomós Imathías").


title: Imathia

text: Alueyksikkö jakaantuu kolmeen kuntaan seuraavasti:


title: Protector

text: Protector tai The Protector voi tarkoittaa ainakin seuraavia asioita:


title: Pélla (alueyksikkö)

text: Péllan alueyksikkö () on yksi Kreikan alueyksiköistä. Se sijaitsee Keski-Makedonian alueella ja sen hallinnollinen keskus on Édessa. Alueyksikön pinta-ala on 2 506 neliökilometriä ja asukasluku 139 680 (vuonna 2011).


title: Pélla (alueyksikkö)

text: Alueyksikkö perustettiin vuoden 2011 alussa Kallikrates-suunnitelman myötä ja se korvasi tuolloin lakkautetun Péllan prefektuurin (Νομός Πέλλας, "Nomós Péllas").


title: Pélla (alueyksikkö)

text: Alueyksikkö jakaantuu neljään kuntaan seuraavasti:


title: Kilkís (alueyksikkö)

text: Kilkíksen alueyksikkö () on yksi Kreikan alueyksiköistä. Se sijaitsee Keski-Makedonian alueella ja sen hallinnollinen keskus on Kilkís. Alueyksikön pinta-ala on 2 519 neliökilometriä ja asukasluku 80 419 (vuonna 2011).


title: Kilkís (alueyksikkö)

text: Alueyksikkö perustettiin vuoden 2011 alussa Kallikrates-suunnitelman myötä ja se korvasi tuolloin lakkautetun Kilkíksen prefektuurin (Νομός Κιλκίς, "Nomós Kilkís").


title: Kilkís (alueyksikkö)

text: Alueyksikkö jakaantuu kahteen kuntaan seuraavasti:


title: Pieria

text: Pieria () eli Pierian alueyksikkö (Περιφερειακή ενότητα Πιερίας, "Perifereiakí enótita Pierías") on yksi Kreikan alueyksiköistä. Se sijaitsee Keski-Makedonian alueella ja sen hallinnollinen keskus on Kateríni. Alueyksikön pinta-ala on 1 516 neliökilometriä ja asukasluku 126 698 (vuonna 2011).


title: Pieria

text: Pieria sijaitsee kreikkalaisen Makedonian etelärannikolla. Sen alueella sijaitsee osittain muun muassa Kreikan korkein vuori Ólympos. Nykyinen Pieria vastaa samannimistä antiikin aikaista maakuntaa. Sen asukkaat olivat alun perin traakialaisia. Myöhemmin alueen valtasi Makedonian valtakunta. Antiikin aikana Pieria tunnettiin erityisesti Pierian lähteestä tai virrasta, joka yhdistettiin muusiin, ja se olikin muusien kultin syntypaikka. Alueella sijaitsi myös makedonialaisten pyhä kaupunki Dion.


title: Pieria

text: Pierian alueyksikkö perustettiin vuoden 2011 alussa Kallikrates-suunnitelman myötä ja se korvasi tuolloin lakkautetun Pierian prefektuurin (Νομός Πιερίας, "Nomós Pierías").


title: Pieria


title: Sérres (alueyksikkö)

text: Sérresin alueyksikkö () on yksi Kreikan alueyksiköistä. Se sijaitsee Keski-Makedonian alueella ja sen hallinnollinen keskus on Sérres. Alueyksikön pinta-ala on 3 968 neliökilometriä ja asukasluku 176 430 (vuonna 2011).


title: Sérres (alueyksikkö)

text: Alueyksikkö perustettiin vuoden 2011 alussa Kallikrates-suunnitelman myötä ja se korvasi tuolloin lakkautetun Sérresin prefektuurin (Νομός Σερρών, "Nomós Serrón").


title: Sérres (alueyksikkö)

text: Alueyksikkö jakaantuu seitsemään kuntaan seuraavasti:


title: Thessaloniki (alueyksikkö)

text: Thessalonikin alueyksikkö () on yksi Kreikan alueyksiköistä. Se sijaitsee Keski-Makedonian alueella ja sen hallinnollinen keskus on Thessaloniki. Alueyksikön pinta-ala on 3 683 neliökilometriä ja asukasluku 1 110 312 (vuonna 2011).


title: Thessaloniki (alueyksikkö)

text: Alueyksikkö perustettiin vuoden 2011 alussa Kallikrates-suunnitelman myötä ja se korvasi tuolloin lakkautetun Thessalonikin prefektuurin (Νομός Θεσσαλονίκης, "Nomós Thessaloníkis").


title: Thessaloniki (alueyksikkö)

text: Alueyksikkö jakaantuu 14 kuntaan seuraavasti:


title: Robi Rähmä

text: Robi Rähmä () on hahmo islantilaisessa lastenohjelmassa "Lazy Town". Hän haluaa, ettei Lazy Townissa tehtäisi mitään muuta kuin laiskoteltaisiin (niin kuin siellä tehtiin ennen kuin Stephanie saapui sinne). Robi kokee vihaa Sportacusta kohtaan, joka estää aina Robin juonet.


title: Robi Rähmä

text: Robi Rähmän näyttelijällä Stefán Karl Stefánssonilla diagnosoitiin haimasyöpä lokakuussa 2016. Hän kuoli sairauteensa 43-vuotiaana 21. elokuuta 2018.


title: Robi Rähmä

text: Hahmon suomenkielisenä äänenä toimi Heikki Sankari.


title: Nabil Bentaleb

text: Nabil Bentaleb (, s. 24. marraskuuta 1994 Lille) on algerialainen jalkapalloilija. Pelipaikaltaan hän on puolustava keskikenttäpelaaja. Bentaleb edustaa Saksan Bundesliigassa pelaavaa Schalkea, jossa hän aloitti kaudella 2016–2017 lainasopimuksella Englannin Valioliigassa pelaavasta Tottenham Hotspurista.


title: Nabil Bentaleb

text: Bentaleb aloitti jalkapalloilun Ranskassa, jossa hän pelasi junioritasolla muun muassa Lillessä. Sittemmin vuodesta 2012 lähtien Bentaleb on pelannut Englannissa. Hän vietti yhden kauden Tottenhamin junioreissa, kunnes nousi joukkueen edustukseen kaudella 2013–2014. Hän pelasi avausottelunsa Englannin valioliigassa Southamptonia vastaan 22. joulukuuta 2013 tultuaan vaihdosta kentälle. Sittemmin hän pelasi neljännessä valioliigaottelussaan ensimmäistä kertaa avauksessa Crystal Palacea vastaan 11. tammikuuta 2014.


title: Nabil Bentaleb

text: Bentaleb pelasi ensimmäisen maaottelunsa Ranskan alle 19-vuotiaissa marraskuussa 2002 harjoitusottelussa Saksaa vastaan. Sittemmin pelattuaan Tottenhamissa valmentaja Tim Sherwood vihjaili Englannin jalkapalloliiton olevan kenties kiinnostunut tarjoamaan Bentalebille paikkaa Englannin maajoukkueessa.


title: Nabil Bentaleb

text: Helmikuussa 2014 Algerian jalkapalloliitto ilmoitti Bentalebin edustavan Algerian maajoukkuetta. Hän pelasi 5. maaliskuuta 2014 Sloveniaa vastaan ensimmäisen maaottelunsa. Myöhemmin 4. kesäkuuta 2014 Bentaleb teki ensimmäisen maaottelumaalinsa Romaniaa vastaan.


title: Nabil Bentaleb

text: Bentaleb valittiin 2014 MM-kisoihin. Hän pelasi maansa kaikki kolme alkulohkon ottelua avauksessa mutta oli vaihtopelaajan roolissa neljännesvälieräottelussa Saksaa vastaan. Algerian kisat päättyivät myös kyseiseen otteluun jatkoajan jälkeen.


title: Óscar Duarte

text: Óscar Esaú Duarte Gaitán (s. 3. kesäkuuta 1989) on costaricalainen jalkapalloilija, joka edustaa Primera Divisiónissa pelaavaa RCD Espanyolia. Nicaraguassa syntynyt 184-senttinen Duarte on pelipaikaltaan keskuspuolustaja. Aiemmin hän on edustanut kotimaassaan kasvattajaseuraansa Deportivo Saprissaa ja Puntarenasia sekä Belgiassa Club Bruggea. Belgiaan Duarte siirtyi vuonna 2013.


title: Óscar Duarte

text: Duarte kuuluu myös Costa Rican jalkapallomaajoukkueeseen. Hän on pelannut siinä 31 ottelua ja tehnyt kaksi maalia. Ensimmäinen maali syntyi Costa Rican ja Uruguayn välisessä alkulohko-ottelussa MM-kisoissa 2014 Belo Horizontessa. Osuma oli ottelun voittomaali. Costa Rica voitti 3-1.


title: Marek Viedenský

text: Marek Viedenský (s. 18. elokuuta 1990 Handlová, Tšekkoslovakia) on slovakialainen jääkiekkoilija, joka pelaa KHL-joukkue Slovan Bratislavassa. Hän on pelipaikaltaan keskushyökkääjä ja laukoo oikealta.


title: Marek Viedenský

text: Viedenský vietti junioriuransa lähinnä MHC Prievidzassa. Hän siirtyi 16-vuotiaana HK Dukla Trenčíniin kaudeksi 2006–2007. Kesken kauden 2007–2008 Viedenský palasi kuitenkin Prievidzaan. WHL-joukkue Prince George Cougars varasi hänet 69. pelaajana . Viedenský siirtyi joukkueeseen kaudeksi 2008–2009 ja hän oli Cougarsin kolmanneksi paras pistemies Dana Tyrellin kanssa tehoilla 16+24=40.